Svetska banka predlaže: Izvoz jedan od glavnih prioriteta, održati nivo stranih direktnih investicija – Bankar.rs\nHome/ANALIZE/Svetska banka predlaže: Izvoz jedan od glavnih prioriteta, održati nivo stranih direktnih investicija\nSvetska banka predlaže: Izvoz jedan od glavnih prioriteta, održati nivo stranih direktnih investicija\nSvetska banka očekuje da Srbija ove i sledeće godine zadrži nivo stranih direktnih investicija (SDI) na šest procenata bruto domaćeg proizvoda (BDP).\nIz Svetske banke navode i da očekuju da inflacija ostane u okviru ciljane vrednosti Narodne banke Srbije.\nOčuvanje nivoa stranih direktnih investicija će biti moguće zbog ulaganja u prerađivačku industriju, ocenjeno je danas u Beogradu na predstavljanju redovnog ekonomskog izveštaja Svetske banke za region Zapadnog Balkana, pod nazivom “Rastuće neizvesnosti”.\nŠestović je naveo da je u Srbiji došlo do povećanja potrošnje pre rebalansa budžeta, te da dodatni efekat sa rebalansom nije bio neophodan, pogotovo u situaciji nadolazećih rizika, i da je možda bilo bolje sačekati i kontrolisati rast plata, držati ga na nivou nominalnog rasta BDP-a.\nOn je podsetio da su globalni rizici veliki jer se stalno vrše revizije i spuštaju projekcije rasta, “a tek treba da usledi efekat Bregzita i pun efekat primene carinskih stopa između Amerike i Kine”.\n“Ovo je rani signal i dodatni poziv državi, prevashodno Ministarstvu finansija da vodi računa o tome šta se dešava sa fiskalnom politikom. Mi smo ostvarili jako dobre efekte sa fiskalnom konsolidacijom, međutim sada bi trebalo da vidimo kako da zadržimo benefite”, istakao je Šestović. Kako je dodao trebalo bi da budemo spremni i da imamo određene rezerve za slučaj da se situacija globalno pogorša.\nIz Svetske banke konstatuju da, iako postoji značajan odliv radne snage kroz migracije ka EU, u Srbiji je zabeležena rekordno niska stopa nezaposlenosti od 10 procenata u dosadašnjem toku ove godine, pri čemu u odnosu na isti period 2018. godine ima 20.000 više zaposlenih.\nTakođe je ocenjeno da u Srbiji postoji problem rastućeg spoljnog deficita, koji će prema procenama Svetske banke nastaviti da raste i u 2020. godini, ali to ne vide kao neki značajniji rizik.\n“Deficit je do sada relativno lako finansiran jer je ukupan priliv stranih direktnih investicija bio dosta veliki, a devizne rezerve NBS su stalno rasle, i sada su na istorijski visokom nivou oko 13 milijardi evra – i to obezbeđuje uvoz od oko šest meseci, tako da u tom smislu ne postoji neki značajniji rizik”, rekao je Šestović.\nKomentarišući činjenicu da će Srbija nakon višegodišnjeg budžetskog suficita nakon rebalansa budžeta imati blagi deficit, on je naglasio da “i dalje govorimo o malom iznosu, koji, dakle, nije nešto što je alarmantno”.\nSvetska banka je za ovu godinu projektovala rast BDP-a Srbije na 3,3 procenta, za naredu na 3,9 procenata, a za 2021. predviđa stopu rasta od 4,0 odsto. Šestović je mišljenja da su ove projekcije otprilike u skladu sa potencijalom srpske ekonomije.\nRast BDP-a Srbija Srbija Strane direktne investicije Svetska banka\nKako najbogatiji čovek na svetu bira svoje saradnike?


Kina donirala BiH 50.000 doza vakcina - Skener.info\nNarodna Republika Kina donirala je bosanskohercegovačkim građanima 50.000 doza vakcina protiv Kovida 19, s ciljem da, kako je rečeno, doprinese bržoj pobjedi Bosne i Hercegovine nad epidemijom korona virusa.\nVakcine kineske kompanije Sinofarm na ceremoniji primopredaje u Sarajevu uručio je ambasador Kine u BiH Đi Ping, koji je kazao da Kinu i BiH veže tradicionalno prijateljstvo koje krasi dugoročno međusobno poštovanje i iskreno pomaganje.\nPodsjetio je da su početkom prošle godine, zvaničnici i prijatelji iz civilnog društva BiH na različite načine pružili podršku u ključnim trenucima kad se kineski narod borio protiv epidemije, a kad je epidemija izbila u BiH, potpisan je Memorandum o razumijevanju o saradnji u oblasti zdravlja i medicinskih nauka.\n“Kineska vlada angažirala je charter let da u BiH dostavi medicinska sredstva i zajedno s kineskim kompanijama, nevladinim organizacijama i pojedincima koji borave i rade u BiH, donirala je Bosni i Hercegovini 19 kontingenata sredstava za borbu protiv epidemije”, dodao je Ji Ping.\nTakođe, Kina je u kratkom vremenu pružila zvanične protokole za prevenciju, kontrolu i tretman, te održala više video sastanaka s medicinskim ekspertima u BiH, na kojima su razmijenjena iskustva u borbi protiv epidemije.\n“Narodi naših dviju zemalja su solidarnošću dokazali da možemo da budemo bliski kao susjedi iako smo geografski udaljeni, što će biti zabilježeno u historiji odnosa između Kine i BiH”, podvukao je ambasador.\nDodao je da se trenutno uredno odvija masovna vakcinacija u Kini, zemlji s najviše stanovnika na svijetu, gdje je ogromna potražnja za vakcinama, ali usprkos poteškoćama u domovini, Kina je odlučila da doprinosi globalnoj borbi protiv epidemije.\nKina je konkretnim djelima ispunila obećanje predsjednika Si Đinpinga da će kineske vakcine biti globalno javno dobro te su bili među prvima koji su se pridružili inicijativi za ubrzanje pristupa alatima u borbi protiv kovida 19 (ACT), pod pokroviteljstvom Svjetske zdravstvene organizacije.\nTakođe, ambasador je kazao da se Kina pridružila i podržala Kovaks mehanizam, najavljujući pružanje ovom mehanizmu 10 miliona kineskih vakcina, a također aktivno sarađuju s više od deset zemalja na istraživanju i razvoju vakcina.\n“Sve su to konkretni koraci koje je Kina poduzela za promoviranje pravedne raspodjele vakcina. Međunarodna pomoć Kine i saradnja s drugim zemljama uvijek su se pridržavale jednakog tretmana i saradnje u kojoj su svi na dobitku”, naglasio je ambasador.\nIstaknuo je da se Kina nikad ne miješa u unutrašnje stvari drugih zemalja i ne postavlja nikakve političke uvjete, nego uvijek podržava uzajamno poštovanje, međusobno povjerenje i uzajamnu korist u zajedničkom doprinosu i ostvarivanju zajedničke pobjede.\nOsim današnje donacije, ambasador je potvrdio da su kineski proizvođači vakcina u kontaktu s relevantnim institucijama u BiH o komercijalnoj nabavci vakcina.\n“Uvjereni smo da su nam multilateralizam, saradnja i solidarnost jedini put do pobjede nad virusom. Kina će nastaviti podržavati uložene napore prijatelja iz BiH u borbi protiv epidemije i pružati pomoć u okviru svog kapaciteta, te zajedno sa bh. stranom, raditi na izgradnji zajednice zdravstva za cijelo čovječanstvo”, zaključio je ambasador Narodne Republike Kine u BiH Đi Ping.\nU ime BiH donaciju je primila ministrica civilnih poslova BiH Ankica Gudeljević koja je kazala da je prijateljska gesta Kine dragocjena za bh. stanovnike, a osobito u vrijeme kada se svaka doza vakcina željno iščekuje, ne samo u BiH već i u cijelom svijetu.


Incko: Nestabilna vlast sprečava strana ulaganja u BiH - Istinito.com - Ne budi ovca!\nPočetna > BIH > Politika > Incko: Nestabilna vlast sprečava strana ulaganja u BiH\n19. Juna 2019. Istinito561Leave a Comment on Incko: Nestabilna vlast sprečava strana ulaganja u BiH\n“Činjenica da vlasti na svim nivoima u BiH zanemaruju ili odbijaju obavezujuće sudske odluke, uključujući i one Suda BiH, Ustavnog suda BiH, kao i Evropskog suda za ljudska prava, što nije dobra poruka za potencijalne investitore”, rekao je Incko.\nIncko je u obraćanju na konferenciji Evropskog komiteta regiona pod nazivom “Peti dan proširenja” ukazao da su u BiH i dalje prisutni brojni problemi uprkos značajnim političkim i finansijskim investicijama, saopšteno je iz OHR-a.\n“Siguran sam da bi poboljšanja u oblasti vladavine prava, uključujući i borbu protiv korupcije, pokrenula lanac investicija u BiH, a samim tim unaprijedila i život građana u cijeloj zemlji”, kaže Incko.\nTagged evropska komisija evropska zajednica investicije istinito ohr valentin incko vlast


Lukašenko: Vlast štiti interese građana koji su glasali za ujedinjenu Belorusiju - Sputnjik Srbija\n07:22 28 Novembar 2020\n09:30 03.11.2020 Preuzmite kraći link\nVlast štiti interese većine građana koji su glasali za ujedinjenu Belorusiju i koji se zalažu za „nezavisnu i stabilnu državu“, rekao je predsednik Belorusije Aleksandar Lukašenko, prenosi Belta.\n„Kao lider države, odgovorno izjavljujem da smo u stanju da se efikasno suprotstavimo izazovima i pretnjama koji dolaze spolja, da obezbedimo unutrašnju političku stabilnost, da sprečimo građanski raskol i samovolju pojedinih radikalnih elemenata. Odlučno štitimo interese većine građana koji su glasali za ujedinjenu Belorusiju i koji se zalažu za nezavisnu i stabilnu državu“, rekao je beloruski lider, primajući akreditive niza stranih ambasadora.\nLukašenko je istakao da danas Belorusije prolazi kroz težak period, što je povezano sa zaštitom suvereniteta, očuvanjem stabilne situacije u zemlji i produbljivanjem dijaloga u društvu.\nPrema rečima beloruskog lidera, „kaleidoskop ovogodišnjih događaja je bio ispit ne samo za vlast, nego i za celokupno belorusko društvo“.\nLukašenko je takođe izjavio da današnje vreme diktira potrebu da se sa prazne retorike i glasnih političkih izjava pređe na stvarna dela.\ngrađani, Belorusija, Aleksandar Lukašenko


Milovan Longinov, autor sa Millennium sport - Stranica 193 od 240\nPo ovoj računici, Barsa lagano završava Sergeja?\nAuthor Milovan LonginovPosted on 10. jula 2018. 09:17\nSergej Milinković-Savić i dalje je tražena roba u Španiji, a sada je u igru opet ušla Barselona. Kako je preneo Mundo deportivo, Katalonci opet imaju računicu da bi mogli...\nZvezdina budućnost – 12 potpisa u danu\nAuthor Milovan LonginovPosted on 9. jula 2018. 23:02\nFudbalski klub Crvena zvezda potpisao je danas u Beogradu profesionalne ugovore sa 12 igrača iz svoje omladinske škole. Ugovore su potpisala devetorica fudbalera rodjenih 2001. godine: Edin Ajdinović, Luka...\nZvanično – Barsina srećna lopta predstavila novo pojačanje na Kamp nou\nAuthor Milovan LonginovPosted on 9. jula 2018. 22:27 9. jula 2018. 22:37\nFudbalski klub Barselona potvrdio je transfer Artura Mela iz Gremija. Kao što je najvljeno pre nekoliko dana, Melo će biti prvo pojačanje Barselone ovog leta, pošto su Katalonci odlučili...\nDelije, sada znate i kada Marko Marin stiže u Zvezdu…\nAuthor Milovan LonginovPosted on 9. jula 2018. 22:10 9. jula 2018. 22:20\nMarko Marin je ovog leta bio jedan od igrača koga su želeli u Crvenoj zvezdi, ali do dogovora nije došlo. Bivši reprezentativac Nemačke je imao nekoliko ponuda iz Kine...\nBenzema izabrao simbolični dan da se oprosti od Real Madrida?!\nAuthor Milovan LonginovPosted on 9. jula 2018. 21:21 9. jula 2018. 21:32\nReal Madrid definitivno prolazi kroz turbulentan period, a da li je na red došao i odlazak Karima Benzeme? Otišao je Zinedin Zidan, odlazi i Kristijano Ronaldo, a sada navijači...\nNovi dresovi, citati Duška Radovića za sreću na startu nove sezone u Humskoj\nAuthor Milovan LonginovPosted on 9. jula 2018. 20:40 9. jula 2018. 22:08\nCrno-beli žele još jednu sezonu u Evropi, a danas su promovisali nove dresove. Fudbalski klub Partizan je danas promovisao dresove za narednu sezonu, pred start takmičenja u kvalifikacijama u...\nKakav put – Zvezda, Rad, BASK – Engleska!\nAuthor Milovan LonginovPosted on 9. jula 2018. 20:13 9. jula 2018. 22:22\nFudbalski klub Hal siti danas je ozvaničio transfer momka srpskog porekla, u pitanju je Manuel David Milinković. Milinković je danas potpisao trogodišnji ugovor sa Halom, uz mogućnost produžetka saradnje...\nOdređen sudija i za Hrvatska – Engleska, koje su sada šanse sada da Mažić sudi finale?\nAuthor Milovan LonginovPosted on 9. jula 2018. 19:41 9. jula 2018. 22:15\nDolazimo do same završnice, čekamo finaliste, ali mi u Srbiji i ko će biti glavni arbitar u finalnoj utakmici Mundijala. Danas je saopšteno da će Turčin Cunejt Čakir biti...\nSuperkup Španije – Maroko, jedan meč\nAuthor Milovan LonginovPosted on 9. jula 2018. 19:02\nIstorijska odluka Fudbalskog saveza Španije, Superkup po prvi put na jednu utakmicu. Danas je stigla potvrda, fudbaleri Barselone i Sevilje sastaće se u Superkupu Španije 12. avgusta, ali za...\nHrvatska otpustila Vukojevića!\nAuthor Milovan LonginovPosted on 9. jula 2018. 18:30 9. jula 2018. 18:31\nHNS je doneo odluku da završi saradnju sa pomoćnim trenerom Ognjenom Vukojevićem. On se našao na udaru pošto je posle pobede nad Rusijom na Instagramu podelio video u kom...\n"Mi se pitamo ko će u finale" 18. aprila 2019. 16:55\nTroicki nije mogao protiv prvog nosioca u Tunisu 18. aprila 2019. 16:40\n17. aprila 2019. 19:00\nZvezda profitira od Jovićevog transfera – koliko novca ide u Ljutice Bogdana?


UNS traži hitan sastanak Radne grupe za bezbednost novinara; Ministarstvo poziva učesnike javnog života da ne vrše pritisak na medije – Matrica slobode medija\nUNS traži hitan sastanak Radne grupe za bezbednost novinara; Ministarstvo poziva učesnike javnog života da ne vrše pritisak na medije\nPosted on March 21, 2021 by Teodora\nBeograd, 21.03.2021. –\nUdruženje novinara Srbije (UNS) zahteva od premijerke Ane Brnabić i ministarke kulture i informisanja Maje Gojković da hitno zakažu sastanak Radne grupe za bezbednost i zaštitu novinara na kojem će se razgovarati o napadima na Krik i daljem funkcionisanju te radne grupe.\nKako se navodi u saopštenju, UNS-u se poslednjih nedelja obraća sve više novinara, naročito iz manjih gradova, sa podacima o napadima i pritiscima koje trpe zbog svog rada i zahtevom da nadležni organi konačno preduzmu mere da ih zaštite.\nUNS poziva izvršnu vlast da prestane da ignoriše te napade i izrazili zabrinutost zbog, kako navode, pasivnosti ministarke Gojković, od koje zahtevaju da što pre pokaže da je državi stalo da se udruženja koja su napustila Radnu grupu vrate u nju.\nKako ističu, podršku pravima novinara Gojković treba da dokaže i time što će u što kraćem roku postaviti državnog sekretara za informisanje.\nUNS podseća da je planom rada Radne grupe za bezbednost i zaštitu novinara predviđen niz aktivnosti u vezi sa utvrđivanjem odgovornosti za ubistvo 17 novinara na Kosovu i Metohiji i 16 radnika Radio-televizije Srbije.\nTaj posao ne sme se prekidati zbog nesuglasica po drugim osnovama, ističe se u saopštenju i dodaje da dalje odlaganje ili prekid rada Radne grupe ozbiljno bi doveli u pitanje tvrdnju vlasti da želi da poboljša položaj novinara u Srbiji.\nMinistarstvo kulture i informisanja poziva još jednom sve učesnike javnog života da ne vrše pritisak na medije i medijske radnike i da se uzdrže od bilo kakvog napada na njih.\nRetorika koja je ovih dana upućivana novinarima nije primerena ozbiljnim akterima političke scene, navodi se u saopštenju.\nMinistarstvo podvlači da niko nema prava da etiketira novinare a pogotovu ne da njihovu podobnost određuje na osnovu redakcije u kojoj rade i ukazuje da svako vređanje i nipodaštavanje novinara i njihovog posla, bez obzira od koga dolazi, vodi ka urušavanju jednog od stubova demokratskog sistema čiji su oni nosioci, navodi se u saopštenju Ministarstvo kulture i informisanja.\n← Previous Previous post: Popović: Ne slažem se sa kolegama iz REM-a, uznemirena javnost slikama žrtava\nNext → Next post: REM treba da reaguje kada se novinari napadaju, ti su napadi izuzetno opasni


Rudari najavljuju novu cenu uglja - Bizlife.rs\nRudari najavljuju novu cenu uglja\n11:45 Resavica, 07/02/2012\nJavno preduzeće za podzemnu eksploataciju uglja (JP PEU) Resavica očekuje saglasnost nadležnih ministarstava i Vlade da od aprila podignu cenu uglja – industrijskog 30 do 40 odsto, a za široku potrošnju devet odsto.\nPovećanje cene industrijskom uglju, koji uglavnom ide za Termoelektrane, za 30 do 40 odsto, „neće uticati na cenu struje, jer se radi o veoma malim količinama u odnosu na one količine koje dolaze iz Basena Kolubara“, izjavio je za Tanjug generalni direktor JP PEU Goran Bojić.\nOn je dodao da ni povećanje cene od devet odsto za široku potrošnju, „neće ugroziti životni standarad građana jer se radi o malom povećanju“.\nUz napomenu da JP PEU ima najnižu cenu uglja u regionu, Bojić je istakao da će nova cena pomoći rudarima Resavice da budu više zastupljeni u energetskom sistemu države.\nBojić je istakao da su rudnici JP PEU za ovu godinu planirali proizvodnju 700.000 tona uglja 4,5 odsto više nego prošle godine. Termoelektrani „Morava“ iz Svilajnca, prema ugovoru, biće isporučeno 300.000 tona.


Svaki peti mlađi od 24 godine ima posao - Dnevni list Danas\nEkonomija Svaki peti mlađi od 24 godine ima posao\nNezaposlenost mladih u Srbiji skoro duplo veća nego u EU, ali situacija se blago popravlja\nSvaki peti mlađi od 24 godine ima posao\n* Prema podacima Republičkog zavoda za statistiku, u 2015. bilo je zaposleno 129.000 mladih, a godinu pre tek 120.000 * U isto vreme broj nezaposlenih u ovoj kategoriji je sa 108.800 iz 2014. pao na 80.000 u 2016, odnosno 62.600 u prvoj polovini ove godine\nKrajem juna u Srbiji je bilo zaposleno 154.000 mladih između 15 i 24 godine, nepunih 5.000 više u odnosu na kraj 2016.\n0Piše: Lj. Bukvić 10. novembra 2017. 15.00\nZaposlenost među mladima raste, pre tri godine tek svaki šesti mlađi od 24 godine je bio zaposlen, ove godine svaki peti u ovoj kategoriji ima posao. Procenat nezaposlenih među mladima u Srbiji trenutno je 28,9 odsto što je i dalje dosta slabije u odnosu na prosek EU gde je u septembru ove godine bilo 16,6 odsto nezaposlenih.\nPrema podacima koje nam je dostavio Republički zavod za statistiku, u 2015. bilo je zaposleno 129.000 mladih, a godinu pre toga tek nešto malo više od 120.000 njih. U isto vreme broj nezaposlenih u ovoj kategoriji je sa 108.800 iz 2014. pao na 80.000 koliko ih je bilo prošle, a u prvih šest meseci ove godine na listi nezaposlenih bilo je 62.600 mladih do 24 godine. Gledajući u procentima, ukupna stopa nezaposlenosti među mladima je ove godine 28,9 odsto, za šest procenata manja u odnosu na 34,9 odsto iz 2016.\nI dok nezaposlenost opada bržim tempom, s druge strane stopa zaposlenosti, prema podacima RZS menja se mnogo manjom brzinom. Tako je sa 19,7 odsto koliko je iznosio prošle godine, broj zaposlenih među mladima do 24 godine ove godine narastao za jedan procenat, na 20,8 odsto. Stopa zaposlenosti je 2015. bila 16,6 odsto, a godinu pre toga 14,9 odsto.\nMladi, kako je to pre dva dana rekao ministar rada Zoran Đorđević čine 22,5 odsto od ukupnog broja nezaposlenih u Srbiji, kojih trenutno, prema podacima Nacionalne službe za zapošljavanje, ima 622.971.\nMladi, nezaposleni, kako je istakao Đorđević, imaju najčešće srednju školu, a jedna petina ima samo osnovnu školu ili nema ni taj stepen obrazovanja. Prema njegovim rečima, pozitivan pomak u smanjenju nezaposlenih među mladima postoji. Đorđević je izneo podatak da je nezaposlenih mladih do 30 godina za proteklih godinu dana smanjen za 14,5 odsto istakavši da Vlada sprovodi mere kako bi podstakla zapošljavanje mladih.\nPrema podacima Eurostata, u 28 zemalja EU je u septembru 2017. bilo nezaposleno 3,7 miliona mladih do 25 godina. U poređenju sa septembrom prošle godine nezaposlenost je u EU opala za 396.000, tako da ih je ove godine bilo 16,6 odsto, u odnosu na 18,3 odsto koliko ih je bilo nezaposleno 2016. Najniža stopa nezaposlenosti u septembru zabeležena je u Nemačkoj 6,4 odsto, a najviša u Grčkoj 42,8 (u julu), Španiji 37,2 i Italiji 35,7 odsto.\nStope nezaposlenosti među mladima su u zemljama EU inače, duplo veće u odnosu na ostale starosne kategorije. Najmanje stope su bile između 2005. i 2007, da bi početkom 2008. dostigle najnižu stopu od 15,1 odsto.\nNakon finansijske krize broj nezaposlenih mladih ljudi u Evropi ponovo počinje da se povećava, da bi u prvom kvartalu 2013. dostigla 23,9 odsto. Krajem 2015. prosečan broj nezaposlenih među mladima počinje da opada i dostiže 19,7 odsto.\nU EU dva miliona nezaposlenih manje nego 2016.\nU septembru ove godine u EU je bilo 18,4 miliona nezaposlenih, dva miliona manje nego u isto vreme prošle godine. Najmanja stopa nezaposlenosti pre dva meseca zabeležena je u Češkoj (2,7 odsto), potom Nemačkoj (3,6) i Malti (4,1). Najviša nezaposlenih je u Grčkoj (21 odsto) i Španiji (16,7). U SAD je ovog septembra stopa nezaposlenosti bila 4,2 odsto, što je za 0,7 odsto manje nego septembra prošle godine.\nekonomija, nezaposlenost mladihBeograd


24sata.info - VIDEO / Komšić: Formiranje vlasti 'zapelo' na poštivanju zakona i odluka\nVIDEO / Komšić: Formiranje vlasti 'zapelo' na poštivanju zakona i odluka\nAutor A. A. 04. 11. 2019. • 11:48\nPredsjedavajući Predsjedništva Bosne i Hercegovine Željko Komšić kazao je danas u Sarajevu da sve u državi gubi smisao ako nije uspostavljana vlast, uključujući i održavanje izbora jer se postavlja pitanje zašto ih organizirati, ako se vlast ne može uspostaviti.\n- Formiranje vlasti je 'zapelo' na tehničkoj stvari i na poštivanju zakona i odluka Predsjedništva BiH. Tražimo da se mandatar i politička struktura koja ga predlaže obavežu da poštuju odluke Predsjedništva BiH, u čijem je donošenju učestvovala i ta politička struktura, uključujući MAP i ANP. U protivnom nema stabilnosti u državi - stav je Komšića.\nKomšić kaže da je član Predsjedništva BiH Milorad Dodik više u Banjoj Luci nego u Sarajevu, iznoseći mišljenje da bi trebao više vremena provoditi u glavnom gradu BiH.\nPredsjedavajući Predsjedništva BiH je jasno odbio komentirati izjave nosioca liste "Samoopredjeljenje" Sulejmana Ugljanina koji je poručio da će, ukoliko oni dobiju podršku na izborima za Bošnjačko nacionalno vijeće (BNV), Bošnjaci dobiti status konstitutivnog naroda u Srbiji, a Sandžak autonomiju.\nKazao je da su u pitanju izjave državljanina Srbije zbog čega ne želi da se miješa u stvari drugih država, napominjući da ni BiH ne želi da se susjedi miješaju u njene unutrašnje stvari.\nNazvao je licemjernim napade pojedinih predstavnika političkih partija na predsjednika SDA Bakira Izetbegovića vezano za podnošenje revizije tužbe BiH protiv Srbije, navodeći da je Izetbegović tada imao podršku svih koji ga danas napadaju.


Istorija karmina: Činjenice koje verovatno nisi znala o svom omiljenom makeup proizvodu - WANNABE MAGAZINE\nJedna od najsigurnijih stvari jeste da žene obožavaju makeup i da im je to jedan od načina da sebe sasvim opute i relaksiraju, ali i da same sebi budu lepše i dopadljivije. U celoj makeup rutini, načinu na koji se šminkaš, onome šta voliš, a šta ne, definitivno je jedno sigurno, a to je da je jedan od najprečih i najvoljenijih proizvoda ruž za usne, odnosno karmin koji daje savršeni finiš svakom look-u. Međutim, da li znaš od kada još karmin postoji i kakva je njegova istorija kroz sve ove vekove koji su iza nas?\nKarmini jednostavno postoje oduvek. Ne da su bili baš jedan od prvih elemenata kada je ceo Univerzum stvoren, ali njegovo postojanje datira još davno iza nove ere, pa je tako njegov najveći obožavatelj, fan bila Kleopatra, kao večita kraljica lepota koja nam je i dan danas veliki uzor. Njen cilj je bio da obojenim usnama zavede svog supruga, Julija Cezara, zbog čega su joj sluge “smućkale” karmin u roze boji, pa je tako i uspevala u svojoj nameri.\nOno što je u starom Egiptu važilo u svakom trenutku, jeste to da šminka nije važila samo za žene, već su se nekada i u mnogo većoj meri šminkali muškarci. Kreon i karmin su bili osnova za šminkanje muškaraca, pa su faraoni i oni koji su bili na većem položaju uvek imali ovakve “ukrase” na licu, od kojih se karmin nikada nije propuštao.


Vojnim obveznicima svečano uručene značke i zahvalnice otadžbine - iKragujevac\nVojnim obveznicima svečano uručene značke i zahvalnice otadžbine\nsubota, 09 novembar 2019 13:45\nUSvečanom salonu zgrade Gradske uprave danas su vojnim obveznicima koji su završili dobrovoljno služenje vojnog roka u periodu od 1. septembra 2018. do 28. februara 2019. godine uručene značke i zahvalnice otadžbine. U prisustvu predsednika Skupštine grada Kragujevca Miroslava Petrašinovića, predsednika opštine Topola Dragana Živanovića, oficira i vojnih službenika, značke i zahvalnice otadžbine za uspešno savladanu obuku i završeno dobrovoljno služenje vojnog roka dobilo je devet lica, među kojima su i dve dame. Značke i zahvalnice je u ime Ministarstva odbrane Republike Srbije uručio načelnik Centra Ministarstva odbrane za lokalnu samoupravu Kragujevac, potpukovnik Jovica Stanković.\nPrijavljivanjem za dobrovoljno služenje vojnog roka ušli ste u stroj naših slavnih vojskovođa i naših vojnika koji su se borili za slobodu koju danas imamo. Stekli ste znanja i veštine koji će vam koristiti da se čvršće i sposobnije borite sa svim situacijama u privatnim životima, ali i da sutra možete da pomognete sebi i sugrađanima, uzmete oružje i borite se za svoju zemlju, rekao je potpukovnik Stanković, čestitajući isluženicima uspešno završeno dobrovoljno služenje vojnog roka.\nDobrovoljn služenje vojnog roka je čin vredan pažnje i poštovanja koji nam ukazuje na to da nova generacija shvata i prepoznaje značaj srpske tradicije i vezanosti naroda za vojsku i služenje u Vojsci Srbije, rekao je predsednik Skupštine grada Kragujevca Miroslav Petrašinović, pozdravljajući odvažnost i rešenost mladih ljudi da dobrovoljno služe vojni rok. On je izrazio zadovoljstvo što se današnja svečanost priređuje uoči obležavanja 11. novembra Dana primirja u Prvom svetskom ratu u kome su Srbija i srpska vojska imali velike gubitke i dodao da su pored znanja i iskustva, najvrednije što su mladi na obuci stekli drugare za celi život.


Najava događaja za 1. april 2019. godine - INFORMACIJA JE KAPITAL - Capital.ba\nNajava događaja za 1. april 2019. godine\n01. apr. 2019. 06:30 Objavljeno u NAJAVE DOGAĐAJA\nBANJALUKA – U 9.00 časova konstitutivna sjednica nezavisne međunarodne komisije za istraživanje stradanja svih naroda u srebreničkoj regiji u periodu od 1992. do 1995. godine.\nBANJALUKA – U 11.00 časova ministar unutrašnjih poslova Republike Srpske Dragan Lukač organizuje tradicionalni prijem za penzionisane pripadnike Ministarstva povodom Dana Policije Republike Srpske, 4. aprila. Izjave za novinare u 11.30 časova. /Administrativni centar Vlade Republike Srpske/\nBANJALUKA – U 10.00 časova gradonačelnik Banjaluke Igor Radojičić i vršilac dužnosti direktora Javnog preduzeća “Putevi Republike Srpske” Nenad Nešić prisustvovaće početku izgradnje nove dionice Istočnog tranzita, od Krfske ulice do stadiona Fudbalskog kluba “Naprijed”. Izjave za novinare kod crkve u Obilićevu.\nBANJALUKA – U 12.00 časova konferencija za novinare gradonačelnika Banjaluke Igora Radojičića i čelnika gradske Turističke organizacije i resornog odjeljenja povodom predstojeće Međunarodne konferencije o turizmu i Sajma turizma. /Gradska uprava/\nBIJELJINA – U 11.00 časova gradonačelnik Bijeljine Mićo Mićić podijeliće ugovore o sanaciji 12 stambenih jedinica korisnicima “Programa za oporavak od poplava”, koji sprovode Gradska uprava i UNDP, a donatori su EU i Vlada Republike Srpske. /zgrada Gradske uprave/\nSARAJEVO – U 11.00 časova promotivni događaj “Lokalna partnerstva za zapošljavanje djeluju!”, kojim će biti zaključen projekat “Lokalna partnerstva za zapošljavanje u BiH”. Na skupu će se obratiti šef Delegacije EU u BiH Lars-Gunar Vigemark i ministar spoljne trgovine i ekonomskih odnosa u Savjetu ministara u tehničkom mandatu Mirko Šarović. Izjave za novinare u 10.45 časova. /Hotel “Svisotel”/\nSARAJEVO – U 9.00 časova Sud BiH izreći će prvostepenu presudu bivšem pripadniku Hrvatskog vijeća odbrane Alminku Islamoviću za zločin nad srpskim civilima u Brodu 1992. godine.\nSARAJEVO – U 13.00 časova sjednica Doma naroda Parlamenta Federacije BiH.\nBEOGRAD – U 11.00 časova konferencija za novinare povodom premijere dokumentarno-igranog filma “Ratne priče sa Košara”. /Dom Vojske Srbije/\nLONDON – Diskusija i glasanje u britanskom parlamentu o Bregzitu.\nNajava događaja za utorak, 3. april 2018. godine\nNetransparentna nabavka Inspekcijskog informacionog sistema\nObućarima u RS skočile plate\nBLSE: Prodate obveznice Srpske za 36 miliona KM


Rusija: Važno učešće svih arapskih zemalja u Arapskoj ligi - Sputnjik Srbija\nRusija: Važno učešće svih arapskih zemalja u Arapskoj ligi\n11:22 05.07.2017 (osveženo 11:27 05.07.2017) Preuzmite kraći link\nRusija smatra da je važno da sve arapske zemlje učestvuju u Arapskoj ligi, izjavio je ministar spoljnih poslova Rusije Sergej Lavrov na otvaranju razgovora sa generalnim sekretarom Arapske lige Ahmedom Abul Gejtom u Moskvi.\nLavrov i generalni sekretar Arapske lige o situaciji u Siriji\n„Arapska liga, prema našem dubokom uverenju, igra sve važniju ulogu u naporima za smirivanje situacije u različitim delovima Bliskog istoka i Severne Afrike. Mi smo zainteresovani da se ova uloga dodatno ojača i da aktivnosti Lige zaista budu inkluzivne u smislu učešća svih, bez izuzetka, arapskih država“, rekao je Lavrov.\nGeneralni sekretar Arapske lige Ahmed Abul Gejt izjavio je da Liga smatra da je Rusija jedna od glavnih snaga na međunarodnoj sceni.\n„Zaista, povećao se broj naših sastanaka, naročito poslednjih meseci. Arapska liga smatra da je Rusija jedna od glavnih snaga na međunarodnoj i regionalnoj sceni“, istakao je Abul Gejt.\nArapska liga, Ahmed Abul Gejt, Sergej Lavrov


Gradski prevoz na dva točka\nU Lionu, Parizu, Kopenhagenu, Helsinkiju, Berlinu, Barseloni, Vašingtonu… bicikl se uzima na jednom mestu a vraća na drugom, a karta za javni saobraćaj mnogo je jeftinija nego kad se tiskaš u autobusu Futurolozi su predviđali da će se javni prevoz u 21. veku radikalno modernizovati. Neki su čak očekivali robote umesto vozača. Ipak, retko ko je mogao da zamisli da će u 2010. godini...\nReciklaža otpada kao šansa za zapošljavanje\n„Zelena” industrija izbija na zelene grane, samo što su i njeni plodovi još zeleni. Firme koje se već bave sakupljanjem i recikliranjem otpada ubrzano traže licence za tu delatnost koje im nameću novi propisi, još poneka kompanija je zainteresovana da uđe u taj posao, kao što se sprema i dosta projekata eksploatacije obnovljivih izvora energije. Zamah eko-biznismena, međutim, za sada ne...\nReciklaža otvara hiljade radnih mesta\nKristijan Štiglic, poznati stručnjak koji je za austrijsku industriju osmislio sistem upravljanja otpadom, došao je u Beograd da poduči i srpske kompanije kako da se izbore sa propisima koje će im od sledeće godine nametnuti novi ekološki zakoni. Obaveze će ih pritisnuti u najgorem trenutku jer reciklažni biznis, kojim se, uz sirovine, barem deo potrošenog novca vraća u promet, surovo drma...\nSamo deset odsto istrošenog auto-ulja se reciklira\nMnogi vozači, budući da nemaju automobil koji zahteva usluge ovlašćenog servisa, kola poveravaju auto-mehaničaru iz kraja, komšiji s kojim su se tokom godina već sprijateljili. Mogu biti gotovo sigurni da korišćena ulja iz njihovih vozila dobri stari majstor izliva na prvu livadu ili u najbližu reku, gde god nema svedoka. Pozamašan deo automobilskog ulja, doduše, barem će biti opet iskorišćen kao...\nI reciklaža na koncesiju\nSa samo četiri odsto otpada koji se reciklira, Srbija daleko zaostaje za razvijenim zemljama Evrope, ali i za mnogim državama regiona. Vlada radi na paketu novih zakona iz oblasti ekologije, a njihova primena, prema mišljenju Olivera Dulića, ministra za životnu sredinu i prostorno planiranje, znatno će poboljšati situaciju u oblasti očuvanja životne sredine. Pokušaja da se otpad reciklira bilo je u...\nNova bura oko olovnog otpada\nEkološki pokret Srbije optužio je bugarsku kompaniju „Monbat“ da nije obustavila izgradnju fabrike za reciklažu starih akumulatora u Inđiji i pored zabrane Ministarstva životne sredine i prostornog planiranja od 9. septembra ove godine. Ekolozi ističu da su izrečenom merom potvrđena njihova upozorenja da je prostor sa koga se region snabdeva vodom ugrožen izradom pogona za preradu...


Asad objavio šta je sledeći cilj sirijske vojske nakon Idliba - Sputnjik Srbija\n16:29 06 Mart 2021\nAsad objavio šta je sledeći cilj sirijske vojske nakon Idliba\n17:31 04.03.2020 (osveženo 18:01 04.03.2020) Preuzmite kraći link\nPredsednik Sirije Bašar el Asad izjavio je da je naredni cilj sirijske vojske, nakon što se Idlib oslobodi od terorista, pokrene proces oslobođenja istočnih regiona zemlje.\n„Sa vojne tačke gledišta prvi cilj je svakako Idlib. Očigledno je da je Turska, prema naredbi Amerike, uložila svu snagu kako bi sprečili da se Idlib oslobodi, kako mi ne bismo mogli da krenemo na istok“, rekao je on u intervjuu za televiziju „Rusija 24“.\nUprkos tome što je Idlib trenutno prioritet za sirijsku vojsku, Asad je rekao da se sa ljudima iz istočnih regiona Sirije već uveliko vode pregovori.\nTakođe je rekao i da američka okupacija tih istočnih regiona izaziva „gnev i negovodanje“ ljudi koji tamo žive.\nPrethodno je Asad rekao da Sirija nije počinila nikakve neprijateljske akcije protiv Turske, te da su sve sadašnje nesuglasice između naroda dve države nelogične.


Ljubuški vjesnik - PIC neće zaustaviti krizu vlasti u FBiH\nSrijeda, 27 Ožujak 2013 12:13\nOdgovornost za krizu ravnomjerno je prebačena na sve stranke. Unatoč očekivanjima da će PIC ipak zaustaviti blokadu s izborom sudaca Ustavnog suda Federacije BiH što je očita opstrukcija smjene vlasti, to se nije dogodilo. Ovakvim raspletom razočarani su predstavnici dva HDZ-a i SDP-a te Saveza za bolju budućnost koji su očekivali da OHR neće nijemo promatrati dalju paralizu.\n- Upravni odbor PIC-a je zaključio kako se ova kriza mora riješiti unutar domaćih političkih institucija, izjavio je britanski veleposlanik u BiH Nigel Casey. Casey je odbacio mogućnost intervencije međunarodne zajednice na kojoj su inzistirali HDZ i SDP.\n- Sve dok se ne nađe rješenje za zastoj u Federaciji BiH i Vlada i Parlament FBiH moraju poštovati svoje odgovarajuće ustavne uloge, stoji u priopćenju objavljenom nakon sastanka Upravnog odbora PIC-a, koji je zasjedao na razini veleposlanika država-članica tog tijela. Predsjednik HDZ-a BiH nije očekivao reakciju OHR-a.\n- Prizivanje OHR-a da rješava probleme BiH je poraz BiH, rekao je predsjednik HDZ-a BiH Dragan Čović dodajući da je bilo pogrešno reagirati i prije dvije godine.\n- Odgovornost za ono što se događa u FBiH moraju preuzeti oni koji blokiraju demokratske procese, rekao je Čović. Pokušaj smjene te vlade blokirala je SDA u Parlamentu te je zaustavila imenovanje nedostajućih sudaca Ustavnog suda. Visoki predstavnik Valentin Inzko najavio je da će pozvati na sastanak predsjednika i dva dopredsjednika FBiH s ciljem rješavanja problema. Premijer Federacije BiH Nermin Nikšić nije bio iznenađen reakcijom OHR-a, no nije se složio s dijagnozom stanja, a napose s reakcijom OHR-a.\n“Smatram da normalno funkcioniranje, ipak, neće biti moguće bez konkretne intervencije OHR-a. U konačnici, vjerujem da nitko nema pravo tražiti od nas da preuzimamo odgovornost u situaciji kada jasno deklarirana manjina blokira funkcioniranje institucija i rekonstrukciju Vlade. Mi smo spremni preuzeti odgovornost za reformske procese, ako sastav Vlade Federacije BiH bude odgovarao sastavu parlamentarne većine”, rekao je Nikšić. Ministar Damir Mašić objasnio je da se ministri iz reda SDP-a neće odazivati pozivu Jerke Ivankovića Lijanovića na sjednice Vlade. On ne isključuje mogućnost da će doći do blokade cijelog sustava ako se ne dogodi rekonstrukcija vlasti.


By\tJP JS RTV Srebrenica Novembar 10, 2018\t1042\nOni ne traže pare iz opštinskog budžeta, ne reklamiraju se kojekakvim radionicama, pričaonicama i presipanjem „šupljeg u prazno“. Međutim, oni veoma mnogo rade i prije svega bave se tim zbog čega su se i organizovali. Bave se turizmom, seoskim turizmom, planinarenjem, pješačkim turama, biciklističkim pohodima itd.To je Udruženje „Prijatelji prirode - Oaza mira“ koje vodi Irvin Mujčić, mladi obrazovani mladić koji se iz Italije vratio u rodnu Srebrenicu gdje želi da živi i radi.\nOni nemaju zaposlenih, kancelarije, skupe opreme, računara, automobila i tako dalje, ali su u ovoj godini u Srebrenicu doveli i ugostili više od 1000 stranaca koje su upoznali sa dijelom Srebrenice, njenom istorijom, prirodom, ljudima, životom i običajima.\nOno što zarade tako ulažu u čišćenje i održavanje kulturno - istorijskih spomenika, a pripremaju i gradnj svoju planainarsku kućeuu kojoj će moći da smjeste grupe gostiju.\nPoslednje akcije koje su bez mnogo pompe, i bez i jedne marke bilo kakve pomoći ili donacije radili jeste da su očistili komplet prilaze i nekropolu stećaka u Urisićima, a juče (09. 11. 2018.) su to isto radili na starom gradu Klotjevac.\nMarinko Sekulić Kokeza/ RTV Srebrenica\n« Prezentovani projekti “Zbrinjavanje ambalažnog otpada na području opštine Srebrenica“ i „Zaštita izvorišta voda na području MZ Podravanje od opasnog hemijskog otpada nepoznatog porjekla“ Počeo drugi Marš mira Srebrenica – Vukovar »


4. mart 2013. Članovi PGP sa Rusijom na sastanku u ruskoj ambasadi\nDomaćini sastanka bili su ambasador Ruske Federacije Nj.E. Aleksandar Čepurin i potpredsednik Narodne skupštine, dr Nenad Popović, koji je ujedno i predsednik PGP sa Rusijom.\nAmbasador Čepurin izrazio je zadovoljstvo zbog formiranja PGP sa Rusijom u Narodnoj skupštini. „Formiranje ove Grupe je veoma važno za unapređenje saradnje dve zemlje i siguran sam da će ona doprineti ostvarenju onoga što su objektivne potrebe Srbije“, istakao je Čepurin. On je izrazio spremnost da podrži rad poslaničke grupe prijateljstva predloživši da se u narednom periodu održe dva tematska sastanka na kojima će se razmatrati načini za unapređenje saradnje Srbije i Rusije u oblasti privrede i kulture.\nPredsednik Narodne skupštine Nebojša Stefanović, koji je prisustvovao susretu članova PGP sa Rusijom i ambasadora Ruske Federacije, ukazao je na potrebu bliže međuparlamentarne saradnje dve zemlje i to ne samo među poslanicima, već i među službama dva parlamenta. „Uveren sam da bi rezultat takve saradnje bio usvajanje kvalitetnijih zakona, kao i ukidanje barijera u saradnji dve privrede“, rekao je Stefanović. On je naglasio da su ruske investicije u Srbiju dobrodošle, posebno u oblasti energetike i infrastrukture istakavši da bi to mogao da bude „novi zamajac u ekonomskoj saradnji dve države“.\nPredsednik PGP sa Rusijom, potpredsednik Narodne skupštine dr Nenad Popović istakao je da će ova grupa prijateljstva, iako nema izvršnih ovlašćenja, ali sa velikim moralnim autoritetom i uticajem u društvu, biti pokretač saradnje dve zemlje. „Mi ćemo biti oni koji će kroz svoje inicijative ohrabrivati državne organe, privredu, kulturne i naučne institucije, kao i lokalne samouprave Srbije i Rusije da sarađuju“, naveo je Popović. On je još jednom iskazao zahvalnost Ruskoj Federaciji na iskrenoj i principijelnoj podršci Srbiji u očuvanju njenog teritorijalnog integriteta i suvereniteta na Kosovu i Metohiji.\nPoslanička grupa prijateljstva sa Rusijom je najbrojnija grupa prijateljstva u Narodnoj skupštini i broji 53 člana.


Kako do penzije na ruke - Z1INFO.RS\nNaslovna ZR caffe Kako do penzije na ruke\nKako do penzije na ruke\nNakon što je na telefone kol-centra Grada Zrenjanina stiglo više desetina poziva naših najstarijih sugrađana kojima je potrebno i žele da im neko iz banke podigne penziju, i nakon jučerašnjih instrukcija Narodne banke Srbije, Komunalna milicija u Zrenjaninu, u saradnji s Gradskom upravom i Kabinetom gradonačelnika, počela je danas da obilazi penzionere i njeni pripadnici baviće se tim poslom koliko bude potrebno.\nKomunalni milicajci upoznaće penzionere u njihovim domovima s neophodnom procedurom u vezi sa podizanjem penzija i ispunjavanjem Punomoćja za podizanje sredstava, a filijale banaka u Zrenjaninu takođe su upoznate o načinu privremene isplate penzija.\nGradska uprava saopštava i ujedno obaveštava građane da isključivo pripadnici Komunalne milicije Zrenjanin imaju zaduženja da podižu i nose novac penzionerima i da niko drugi nije ovlašćen za taj posao od strane Grada Zrenjanina. Sugrađani koji žele da koriste ovakvu mogućnost podizanja penzija moraju se prethodno javiti na neki od telefona kol-centra Grada Zrenjanina.\nPočevši od juče, 24. marta, građani koji prethodno nisu nikoga ovlastili za podizanje penzija, mogu da to urade posebnim ovlašćenjem za lice koje će u njihovo ime i za njihov račun, uz posedovanje svoje i njihove lične karte, podići unapred definisan iznos penzije.\nU saopštenju piše da se izdavanje ovlašćenja mora obaviti “beskontaktno – u svakom trenutku održavajte bezbednu distancu od dva metara i nakon dostave penzije izvršite dezinfikovanje ruku”.\n“Zaštita života i zdravlja svih građana apsolutni je prioritet Vlade Srbije, koja će nastaviti da prati razvoj situacije izazvane korona virusom i da čini sve kako bi u svakom trenutku bila u potpunoj službi građana Srbije”, piše u saopštenju.\npenzija na ruke\nZSF: Komunalna milicija u Zrenjaninu ne radi svoj posao\nZrenjaninski socijalni forum optužio je Komunalnu miliciju u Zrenjaninu da ne radi svoj posao, a pojedine građane da „bezobzirno krše komunalne propise“. ''Već godinama ukazujemo...


Treće vanredno zasedanje Narodne skupštine Republike Srbije u 2011. godini\nPredsednica Narodne skupštine Republike Srbije prof. dr Slavica Đukić-Dejanović sazvala je, na zahtev 122 narodna poslanika, Treće vanredno zasedanje Narodne skupštine Republike Srbije u 2011. godini, za sredu, 15. jun 2011. godine, sa početkom u 10 časova.\n1.Predlog zakona o izmenama i dopunama Zakona o finansiranju lokalne samouprave, koji su podnela 24 narodna poslanika poslaničke grupe Ujedinjeni regioni Srbije (G17 plus i ZZŠ).\nPre prelaska na rad po utvrđenom dnevnom redu narodni poslanici iskoristili su pravo po članu 286. Poslovnika, izuzetno, odlukom predsednice Narodne skupštine, u sredu, 15.juna, zatraživši obaveštenja i objašnjenja. Pravo po ovom članu iskoristili su narodni poslanici Ivan Andrić, Riza Halimi, Srđan Spasojević, Željko Tomić i Zoran Krasić.\nPredsedavajuća sednici, potpredsednica Narodne skupštine Gordana Čomić obavestila je narodne poslanike da se u Maloj sali održava forum pod nazivom «Ispravljanje istorijske nepravde sa restitucijom imovine u Srbiji: kako i kada» u organizaciji Službenog glasnika i GIZ-a. Takođe, potpredsednica Čomić obavestila je narodne poslanike i pozvala ih da sutra, u četvrtak, 16.juna, sa početkom u 14 časova, u Centralnom holu Doma Narodne skupštine, prisustvuju promociji nove internet stranice Narodne skupštine.\nU nastavku rada, Predlog zakona izmenama i dopunama Zakona o finansiranju lokalne samouprave obrazložio je predstavnik predlagača, narodni poslanik Mlađan Dinkić, predsednik Poslaničke grupe Ujedinjenih regiona Srbije.\nDo kraja dana narodni poslanici vodili su i okončali raspravu u načelu o Predlogu zakona o izmenama i dopunama Zakona o finansiranju lokalne samouprave.\nDrugog dana rada, 21. juna, predsednici, odnosno ovlašćeni predstavnici poslaničkih grupa Laslo Varga, Konstantin Arsenović, Ivan Andrić, Zoran Nikolić, Nemanja Šarović, Aleksandar Jugović i Velimir Ilićiskoristili su mogućnost da postavljaju pitanja, odnosno zatraže obaveštenje ili objašnjenje u skladu sa članom 286. Poslovnika.\nNarodna skupština vodila je pretres u pojedinostima o Predlogu zakona o izmenama i dopunama Zakona o finansiranju lokalne samouprave.\nPredsedavajuća sednici, potpredsednica Narodne skupštine Gordana Čomić pozdravila je, u ime narodnih poslanika i u svoje ime, studente sa Arkadija Univerziteta, koji su koji su pratili deo sednice sa galerije Velike sale.\nU popodnevnom delu sednice, Narodna skupština zaključila je pretres u pojedinostima o Predlogu zakona o izmenama i dopunama Zakona o finansiranju lokalne samouprave.\nPotpredsednica Narodne skupštine Gordana Čomić odredila je ponedeljak, 27. jun 2011. godine, sa početkom u 10 časova, kao Dan za glasanje o jedinoj tački dnevnog reda Trećeg vanrednog zasedanjaNarodne skupštine Republike Srbije u 2011. godini.\nU Danu za glasanje, 27. juna, Narodna skupština usvojila je Predlog zakona o izmenama i dopunama Zakona o finansiranju lokalne samouprave.\nNarodna skupština odlučivala je i o povredama Poslovnika na koje su narodni poslanici ukazivali u toku sednice i odlučila da ni u jednom slučaju nisu bile povređene odredbe Poslovnika.\nPošto je Narodna skupština obavila razmatranje jedine tačke dnevnog reda ove sednice i odlučivanje o njoj, predsednica Narodne skupštine prof. dr Slavica Đukić-Dejanović zaključila je Treće vanredno zasedanje Narodne skupštine Republike Srbije u 2011. godini.


Ministarstvo poljoprivrede dodeljuje bespovratna sredstva za opremu za navodnjavanje i bušenje bunara - Portal NAŠE SELO\nUprava za poljoprivredno zemljište Ministarstva poljoprivrede objavila je konkurs za dodelu bespovratnih sredstava za nabavku nove opreme za navodnjavanje i iskop/bušenje bunara.\nPravo na korišćenje ovih sredstava u 2021. godini može da ostvare nosioci komercijalnog porodičnog poljoprivrednog gazdinstva, naučno-istraživačka organizacije, fakulteti i instituti, srednje stručne škole u poljoprivredi kao i visoke škole strukovnih studija iz oblasti poljoprivrede. Na konkurs mogu da se isto tako jave i preduzetnici i zemljoradničke zadruge.\nPravo na sredstva po konkursu podnosilac može da ostvari ako je upisan u Registar poljoprivrednih gazdinstava (aktivan status) i vodi se u registru kao vlasnik parcele na kojima se postavlja oprema za navodnjavanje.\nMaksimalni iznos sredstava po podnetoj prijavi je tri miliona dinara bez uračunatog poreza na dodatu vrednost. Iznos sredstava koji se odobrava je do 60 posto vrednosti nabavljene opreme za navodnjavanje bez uračunatog poreza na dodatu vrednost na koju se odnosi prijava i koja se smatra prihvatljivim investicionim ulaganjem. Prijave se podnose do 24. maja.\nTagged bušenje bunara, navodnjavanje, subvencije


Ženski fudbal u Crnoj Gori ima budućnost i mora da postane "mejnstrim" sport - Sportfem\nKraj trećeg “prozora” nije bio uspješan za naše najbolje fudbalerke, a kada su očekivanja velika, razočaranje je često još veće.\nNakon poraza od Azerbejdžana u Bakuu (1:0) u šestom meču kvalifikacija za Mundijal može da bude razloga za nezadovoljstvo, ali samo iz jednog razloga – rezultat nije ispratio igru.\nA kada se dođe u tu fazu, to može da bude i znak da je Crna Gora ponovo postala svjesna kvaliteta i da je kao tim napredovala toliko da poraz od iskusnije i bolje rangirane i kotirane reprezentacije doživi kao nauspjeh.\n“Crvene” su uoči početka takmičenja bile u posljednjem šeširu, dakle – na papiru, najveći autsajder – u grupi E. Selekcija koja nikada nije osvojila ni jedan jedini bod u kvalifikacijama za veliko takmičenje, na FIFA listi iza Danske, Rusije, Bosne i Hercegovine, Malte i Azerbejdžana.\nTa selekcija nakon šest kola ima devet bodova, čvrsto je na trećem mjestu, sa pet bodova prednosti, ostvarila je dva trijumfa u gostima.\nKada se zaboravi poraz u Bakuu, kompletan utisak biće više nego povoljan, a 2021. pamtiće se kao najuspješnija godina u istoriji crnogorskog ženskog fudbala, sporta koji u našoj zemlji do 2007. nije imao ni tradiciju, ni organizaciju, a koji danas ima – budućnost.\nŽenski fudbal je bum u svijetu, narednog ljeta u Engleskoj će se održati Evropsko prvenstvo, koje će biti najgledaniji ženski sportski događaj svih vremena na Starom kontinentu, a za koji je prodato već preko 160 hiljada ulaznica.\nTrend je takav da će ovaj sport biti sve popularniji i gledaniji, a i sve konkurentniji, a u takvom svijetu, crnogorska selekcija je uspjela da skrene pažnju, i rezultatima i talentom.\nSlađana Bulatović i Armisa Kuč godinama igraju u jakim ligama, Crna Gora ima i internacionalke poput Darije Đukić, Helene Božić, Medine Dešić, Nađe Stanović, uskoro će im se pridružiti Maja Šaranović, a dolaze i još mlađe, izuzetno darovite – Anđela Tošković, Tatjana Osmajić, Maša Tomašević, Anastasija Bulić…\nStvorena je i dobra hemija u ekipi i pozitivan stav, koji poraz u posljednjem meču ne bi smio da poremeti, jer djevojke su, koliko do juče, maštale o prvom bodu, prije samo desetak godina i o prvom golu, a četiri kola do kraja kvalifikacija za SP u grupi su iznad njih samo veleslila Danska i snažna Rusija, ekipe koje će igrati na predstojećem Evropskom šampionatu.\nZato, sa istim žarom i energijom, te vjerom u sebe, igračice i stručni štab na čelu sa Mirkom Marićem moraju da uđu u finiš, te da april naredne godine i mečeve sa BiH i Rusijom u Podgorici dočekaju mentalno spremne da se bore za nove bodove, za sopstveni i status nacionalnog tima, te da dodatno skrenu pažnju na ono što rade, kako bi ženski fudbal u Crnoj Gori postao ono što zaslužuje da bude i kako je u svijetu – “mejnstrim” sport.\nSrodni člancinaslovnaŽenska fudbalska reprezentacija Crne Goreženski fudbal\nAleksija Puteljas još jednom je pokazala zašto je najbolja fudbalerka na svijetu. Igračica Barselone...\nArmisa Kuč, zvanično najbolja fudbalerka Crne Gore, ostvarila je transfer karijere – potpisala je...


::: ekapija - Obilaznica oko Beograda biće završena do 2009. godine :::\nObilaznica oko Beograda biće završena do 2009. godine Sreda, 09. 08. 2006.|22:19 | Izvor: Politika en U prioritete nacionalnog investicionog plana za Beograd uvršten je deo gradske obilaznice od Ostružnice do Orlovače, na kojoj je već angažovan konzorcijum domaćih građevinskih firmi "Mostogradnja” i "Planum”. U izgradnju bi, prema programu za narednih godinu i po dana, trebalo da bude uloženo 150 mil EUR, od čega 120 čine krediti evropskih banaka, a preostali deo ukupne sume biće obezbeđen iz viška privatizacionih prihoda. Kompletna obilaznica, duga 47 kilometara, čija izgradnja traje deceniju i po, mogla bi da bude puštena u rad 2009. godine, najavljuje Miodrag Jocić, državni sekretar za saobraćaj u Ministarstvu za kapitalne investicije, uz napomenu da treba obezbediti još 388 mil EUR.\nJocić kaže da je za dovršetak obilaznice, u punom profilu autoputa, potrebno zaduženje od 276 mil EUR u kreditima Evropske banke za obnovu i razvoj i Evropske investicione banke. Intenzivno se pregovara za kredit od 115 mil EUR za izgradnju deset kilometara na potesu od Batajnice do Dobanovaca. Preostali iznos od 112 miliona biće obezbeđen iz domaćih izvora, a Mlađan Dinkić, ministar finansija, za ovu godinu obećao je 30 mil EUR.\nDo sada je, kaže državni sekretar za saobraćaj, izgrađeno 17,5 kilometara obilaznice na deonicima Dobanovci – Surčin (sektor 1), Surčin –Ostružnica (sektori 2 i 3) i popravljen je most preko Save kod Ostružnice.\nTrenutno, građevinsko preduzeće "Partizanski put” gradi na potesu od Ibarskog puta do Bubanj potoka, a "Mostogradnja” i "Planum” prema rečima Branka Kneževića, direktora "Mostogradnje”, odavno grade deonicu Ostružnica–Orlovača.\nPrema Jocićevim rečima, u narednom periodu predstoji izgradnja deonice Batajnica–Dobanovci (sektor 0), sa izuzetno zahtevnom petljom u Batajnici, potom povezivanje Orlovače i Kumodraža (sektor 5), što podrazumeva i tunel u Straževici, koji je već u izgradnji, i najzad deonice Kumodraž–Bubanj Potok, sa tunelom u Miloševom potoku.\nDakle, zamišljeno je da buduću prstenastu obilaznicu čini obilazni autoput od Batajnice preko Dobanovaca, Surčina, Ostružnice, Železnika i Belog potoka, sa koridorom preko Vinče i novim mostom na Dunavu za vezu sa međunarodnim putem E-70. Ova saobraćajnica će ujedno povezati sve magistralne i međunarodne putne pravce koji se sustiču u Beogradu. Šta glavni grad dobija završetkom ove višegodišnje investicije - most Gazela, preko kojeg dnevno pređe 160.000 vozila, od toga 30.000–40.000 teretnjaka, biće znatno rasterećen od tranzitnog i teretnog saobraćaja. A, kada naknadno bude izgrađena deonica od Bubanj potoka do Vinče i drumsko železnički most kod Vinče, teretni i železnički saobraćaj, pa samim tim i transport opasnih materija biće izmešten iz centra grada.\nDržavnim obveznicama može da se vrati svega 550 miliona dinara opštinskog duga građevinarima\nMOSTOGRADNJA: Ispoštovali smo sve rokove u rekonstrukciji vlasotinačke "Gazele"\n"Žeželju" će dobro stajati italijanski lukovi - Na gradilištu u Novom Sadu radovi u punom jeku\nMostogradnja a.d. Beograd - u restruktuiranju\nPartizanski put a.d. Beograd - u stečaju


Kiš: Država legalizovala uzurpaciju, a paore proglasila kriminalcima\nPredsednik Asocijacije poljoprivrednika Miroslav Kiš ocenio je danas da će se slučaj Gakova ponoviti i u drugim opštinama i gradovima, jer je država donela zakon koji nije sprovodiv. U izjavi za Radio-televiziju Vojvodine on je kazao i da udruženja poljoprivrednika pripremaju reakciju zbog hapšenja paora iz Gakova.\nMiroslav Kiš je rekao da su poljoprivredna udruženja kroz Asocijaciju poljoprivrednika i ranije upozoravala da su izmene zakona o državnom poljoprivrednom zemljištu loše i da neće moći da se sprovedu.\n"Međutim, politika se postavila iznad paora i nije bilo razumevanja za nas, koji se razumemo", istakao je Kiš za RTV.\nOn je dodao i da su paori iz Gakova više od mesec dana čuvali njive od uzurpatora, da bi danas oni bili proglašeni uzurpatorima i krivcima za situaciju.\nPoljoprivrednici iz Gakova, koji su više od mesec dana spavali na njivama u tom mestu i sprečavali uzurpatore da uđu u državni posed, uhapšeni su prošlog petka. Prekršajni sud u Apatinu je dan nakon toga doneo jednu oslobađajuću presudu, a preostalih pet poljoprivrednika osuđeno je na 30 dana zatvora, zbog čega su reagovale sve stranke, kao i predstavnici Pokrajinske vlade.\n"Nedopustivo je da institucije zataje i ne rade svoj posao, a da mi paori budemo proglašeni krivima zbog toga", poručio je predsednik Asocijacije poljoprivrednika.\nOn je ocenio skandaloznom jučerašnju izjavu resornog državnog sekretara Zorana Rajića, koji je objasnio da je Ministarstvo poljoprivrede bilo prinuđeno da predloži lokalnim samoupravama da onima koji su državne njive obrađivali nezakonito, omoguće da nastave da to rade i ove godine bez održane licitacije, i da pritom plate tek prosečnu cenu zakupa i da opštine i gradovi zbog izbora neće funkcionisati bar dva meseca, pa neće biti moguće održavati licitacije zemljišta.\n"Mi smo godinu dana upozoravali da će doći do toga, ali država je zanemarila interes poljoprivrednika, budžeta i društva i legalizovala uzurpaciju, ohrabrujući svojim zaključkom da se zakon ne poštuje", dodao je Miroslav Kiš.\nOn je ocenio da je situacija koja je nastala nedopustiva za pravnu državu.\nAsocijacija poljoprivrednika organizovala je prošle godine proteste paora zbog najavljenih izmena zakona o državnom poljoprivrednim zemljištu. Poljoprivrednicima je bilo onemogućeno da traktorima uđu u Beograd, zbog čega je došlo i do višednevnih blokada puteva.


U beranskom vrtiću rad organizovan u 16 grupa\nNaslovnica Južni Sandžak Berane U beranskom vrtiću rad organizovan u 16 grupa\nBerane – U beranski vrtić „Radmila Nedić“ upisano je 498 djece, a rad je organizovan u 16 vaspitnih grupa.\nJavna predškolska ustanova „Radmila Nedić“ u Beranama radi po principu primarnog programa, boravak djece je po pravilu cjelodnevni, a radno vrijeme vrtića je od šest do 16 sati.\nIz Ministarstva prosvjete su agenciji MINA kazali da u matičnom vrtiću ima 16 vaspitnih grupa, pet jaslenih, tri mlađe, tri srednje, jedna mješovita i četiri starije.\n„Pod centralnim vrtićem Radmila Nedić postoje i tri vaspitne jedinice koje funkcionišu pri osnovnim školama i to Osnovna škola „Mahmut Adrović“ u Petnjici, Osnovna škola na Polici i, od ove školske godine, u Osnovnoj školi „Radomir Mitrović“ u Beranama“, pojašnjeno je iz Ministarstva.\nOni su kazali da je u tim jedinicama organizovan poludnevni boravak djece.\nVrtić „Radmila Nedić“ je učestvovao u Kampanji „Svi u vrtić“ koju je Ministarstvo prosvjete sprovelo u saradnji sa kancelarijom UNICEF-a u Crnoj Gori.\n„Cilj Kampanje je bio podizanje svijesti roditelja i šire zajednice i povećanje obuhvata djece ranim i predškolskim učenjem. Kao posebna vrijednost ističe se interaktivnost i incijativnost na kojoj se bazirala Kampanja, a što je rezultiralo „Danom otvorenih vrata“, naveli su iz Ministarstva.\nOni su ukazali da je povećan broj djece u odnosu na prošlu godinu sa 421 na 498.\n„Naročito raduje inicijativa roditelja za uključivanje djece u programe ranog učenja, a što je rezultat Kampanje“, saopšteno je iz Ministarstva.\nOni su naveli da je u vrtiću „Radmila Nedić“ organizovana vaspitna grupu pri Osnovnoj školi „Radomir Mitrović“ koja se nalazi u neposrednoj blizini naselja u kojem te porodice stanuju. „Na taj način se odgovorilo na potrebe djece i njihovih porodica“.\nUstanova je, naveli su iz Ministarstva, učestvovala u pilot programu „Interaktivne službe za rano i predškolsko obrazovanje“ namijenjenom djeci koja žive na selu.\nIz Ministarstva su rekli da je urađen opis posla, procedure obilazaka, način praćenja i evaluacije.\n„Obuke kadra su sprovedene kroz tri modula koje su pratile prezentacije u samoj Ustanovi – za kadar i roditelje. Promovisana je važnosti ranog razvoja, metode podsticanja sposobnosti i vještina kroz razvojno adekvatne aktivnosti djece, podrška za roditelje u stimulisanju razvoja djeteta“, precizirali su iz Ministarstva.\nOni su kazali da se radilo na povezivanju sa drugim ustanovama – resursnim centrima, socijalnim i zdravstvenim službama, Komisijom za usmjeravanje.\nPrema njihovim riječima, u okviru redovnih aktivnosti vaspitački kadar se posebno usmjerava na rad u okviru sekcija crtanja, pjevanja i glume, cijeneći uzrast, potrebe i interesovanja djece prema tim granama umjetnosti.\n„Na taj način se podstiče kreativni izraz djece, koja se kroz igru kao najprirodniji mehanizam i put učenja izgrađuju kao samostalni tvorci sopstvenog razvoja“, ocijenili su iz Ministarstva.\nOni su naveli da mališani vrtića „Radmila Nedić“ učetvovali na mnogobrojnim manifestacijama i osvajili nagrade.\n„Djeca su učestvovala na festivalu malih pozorišnih grupa javnih predškolskih ustanova Crne Gore i regiona, na međunarodnom festivalu horova „Veseli tonovi“ u Nikšiću i „Festiću“ u Podgorici“, precizirali su iz Ministarstva.\nPolaznici vrtića „Radmila Nedić“ svake godine učestvuju na smotri dječjeg folklornog stvaralaštva koja se organizuje tradicionalno na Cetinju, u organizaciji vrtića „Zagorka Ivanović“.


CIK i dalje broji glasove\nCentralna izborna komisija u Prištini još uvek ne saopštava konačne rezultate vanrednih parlamentarnih izbora održanih u nedelju 12. decembra na Kosovu.\nPortparol CIK-a, Semi Ajvazi, izjavio je KIM radiju da rezultata glasanja još nema i da će sve biti poznato nakon ponavljanja izbora u tri kosovske opštine 9. januara 2011. godine i to u, Srbici, Glogovcu i Dečanima. „Ne želim ništa da prejudiciram jer će biti ponavljanja izbora. Kad sve bude završeno javnost će biti upoznata sa konačnim rezultatima“, rekao je Ajvazi KIM radiju. CIK je prebrojao glasove iz 158 od 760 kutija i prema najavama potrebno je još najmanje pet dana kako bi se završio ceo ovaj proces.\n22.10.2021 Osmani: Dva ruska zvaničnika proglašena personama non grata (247)


Mask: Tesla pravi humanoidnog robota, promocija 2022.\nTanjug 20. avgusta 2021. 08:24\nSAN FRANCISCO – Glavni izvršni direktor „Tesle“, Ilon Mask, najavio je da će ovaj proizvođač električnih automobila verovatno sledeće godine lansirati prototip humanoidnog robota „Tesla Bot“, koji je osmišljen za opasne, ponavljajućei ili dosadne poslove koje ljudi ne vole da rade.\nObraćajući se na „Teslinom“ Danu veštačke inteligencije (AI), preduzetnik-milijarder je rekao da će robot, visok oko 1,76 m, moći da obavlja razne poslove poput zavrtanja vijaka na automobilima ključem ili preuzimanja namirnica u prodavnicama, prenosi Rojters.\nRobot će imati „dalekosežan uticaj na ekonomiju“ rešavajući problem nedostatka radne snage, rekao je Mask. Dodao je da je važno da mašina ne bude „preskupa“.\nKompanija je održala Dan AI u vreme zahuktale istrage u SAD povodom bezbednosti i potencijala „Teslinog“ naprednog sistema auto pilota za pomoć vozačima, odnosno sistema za potpuno samovozeće automobile.\nMask nije komentarisao istragu o bezbednosti „Tesline“ tehnologije, ali je rekao da je uveren da će postići to da automobili potpuno samostalno upravljaju vožnjom i to bezbednije od ljudi, korišćenjem kamera i računara ugrađenih u vozila.\nNa događaju održanom sinoć, kompanija je takođe predstavila čipove koje je sama dizajnirala za svoj super brzi računar Dodžo, koji će pomoći u razvoju automatizovanog sistema vožnje. Mask je rekao da će Dodžo biti operativan sledeće godine.\nTakođe je najavio da će „Tesla“ predstaviti novi hardver za svoj računar za samovozeći električni kamionet Sajbertrak za „otprilike godinu dana“.\nRast od skoro 6 procenata: Objavljen iznos prosečne julske plate u…\nGeorgijeva negirala navode iz izvestaja o uticaju Kine na SB\nSrednji kurs u ponedeljak 117,5738 dinara za evro\nKarneks šampion kvaliteta 88. novosadskog poljoprivrednog…\nPotpisani ugovori o kupovini još 81 seoske kuće u Srbiji\nPotpisan još 81 ugovor za kupovinu praznih seoskih kuća\nPKS: Izvozni poslovi vredni 10 miliona ugovoreni sa Rusijom\nSposobnost je za siromaha blago.\nKristofer Ren, engleski arhitekta (1632-1723)


NKPJ i POKS odredile delegacije za dijalog, dogovorena pregovaračka platforma dela opozicije - Telegraf.rs\n02/03/21 | 17:10\nPredsednik Skupštine Srbije Ivica Dačić poručio je ranije danas da je u međustranačkom dijalogu važno da postoji objektivan pristup evroposlanika\nNKPJ i SKOJ saopštile su da će njihovu delegaciju u tim pregovorima predstavljati generalni sekretar Aleksandar Banjanac i prvi sekretar SKOJ-a Aleksandar Đenić, dok će delegaciju POKS-a činiti predsednik te stranke Žika Gojković i zamenik predsednika Mirko Čikiriz.\nZahtevi koji se nalaze u platformi sa kojom će nastupiti NKPJ i SKOJ se odnose na ravnopravnu medijsku zastupljenost u predizbornom procesu na svim medijima sa nacionalnom frekvencijom, mogućnost uvođenja elektronskog glasanja.\nTakođe, NKPJ i SKOJ tražiće i pravednije uslove prijavljivanja izbornih lista, kao i poštovanje diskrecije i privatnosti pred lokalnim vlastima pojedinaca pri davanju svog potpisa za određenu izbornu listu.\nU platformi POKS-a, koju će izneti, kako saopštavaju na panelu bez prisustva predstavnika EU, Delegaciju Pokreta obnove Kraljevine Srbije (POKS) u razgovorima vlasti i opozicije oko izbornih uslova, na panelu bez prisustva predstavnika EU, akcenat je stavljen na ravnopravno medijsko predstavljanje stranaka, sprečavanje funkcionerske kampanje i izmenu zakona koji bi oštrije kažnjavao kupovinu glasova.\nPOKS je ponovo saopštio da neće prisustvovati sastancima na kojima su i predstavnici EU jer, kako navode, to predstavlja svesno odricanje od suvereniteta.\n- Postoji samo jedna pregovaračka platforma i ona će uskoro biti predstavljena. Dobra vest je da smo uspeli da je usaglasimo, uz izvesne tehničke redakcije koje će biti gotove danas ili sutra - kazao je Jeremić za TV N1 i dodao da je za uspeh procesa neophodno da opoziciju predstavljaju najviše dva pregovarača.\nPrema njegovim rečima, predsednik Srbije Aleksandar Vučić neće napraviti nikakav ustupak ukoliko iz EU ne izvrše pritisak, za šta je, smatra, potrebno i da opozicija da utisak elementarne ozbiljnosti, što je za početak sposobnost da se dogovore. Tvrdi da su mu evropski akteri, koji će biti angažovani u vezi sa dijalogom, preneli da su spremni da pomognu "ako se opozicija sabere i predstavi se na konsolidovan način".\nJeremić je istakao da bi vlast htela da dijalog pretvori u rijaliti i da je zato predsednik Skupštine Srbije Ivica Dačić pozvao sve partije da pošalju po dva predstavnika. To bi značilo, dodaje, da bi sa strane opozicije sedelo tridesetak ljudi, a u takvom procesu ne bi se moglo ništa postići.\nJedan od ključnih zahteva opozicije je, kako kaže Jeremić, sloboda medija i da RTS i televizije sa nacionalnom frekvencijom "počnu da rade svoj posao u skladu sa zakonom".\nDačić: Važna objektivnost evroparlamentaraca\nPredsednik Skupštine Srbije Ivica Dačić poručio je ranije danas da je u međustranačkom dijalogu važno da postoji objektivan pristup evroposlanika.\n- Taj dijalog se vodi pod pokroviteljstvom Skupštine, a potpomognut od strane Evropskog parlamenta i zato je veoma važno da tu postoji objektivan pristup i da bilo koji predstavnik ili posrednik EP ne iskazuje svoju političku naklonost bilo kojoj političkoj opciji, kao što je bio slučaj u prethodnom periodu - rekao je Dačić.\nHaradinaj bi priznanje, Hodžaj izvinjenje zbog mape: Kako je protekla Lajčakova poseta Prištini\nPoslanici EP: Žalimo zbog stranaka koje su protiv stranih posrednika\nOdržano prvo javno saslušanje o predlogu za promenu Ustava u oblasti pravosuđa\nNBA u čudu: Jokić imao tri zakucavanja za jednu četvrtnu, kod jednog zamalo otkinuo obruč!


Veliko priznanje za srpskog trenera: DUDI IVKOVIĆU NAGRADA "LEGENDA EVROLIGE"! • HAPPYTV.RS\nVeliko priznanje za srpskog trenera: DUDI IVKOVIĆU NAGRADA "LEGENDA EVROLIGE"!\nČuveni srpski košarkaški stručnjak Dušan Ivković postaće prvi trener koji je dobio specijalnu nagradu "Legenda Evrolige", objavljeno je na sajtu elitnog takmičenja.\nPrvi čovek Evrolige Ðordi Bertomeu izjavio je da mu je velika čast što će Ivković da dobije tako vredno priznanje.\n- Nemoguće je da oceniti šta je sve uradio Ivković za svetsku košarku, bio je mentor mnogim velikim košarkašima i sjajan primer profesionalca. Jedini je trener koji je osvojio oba trofeja u našem takmičenju - rekao je Bertomeu koji će biti prisutan na oproštaju Ivkovića u dvorani Mira i prijateljstva.\nNa oproštaju Ivkovića biće njegovi bivši igrači Miloš Teodosić, Tomas Ertel, Nikos Zizis, Stefan Marković, Bogdan Bogdanović, Kostas Slukas, Čedi Osman, Nikola Kalinić, Pero Antić, Dario Šarić, Viktor Hrijapa, Kajl Hajns, Boban Marjanović...


Istinomer - Mnoge zemlje EU nemaju ombudsmana\nPočetna Izjave Istinitost Mnoge zemlje EU nemaju ombudsmana\nPredsednik Vučić o uvođenju institucije Zaštitnka građana u Srbiji.\nMnoge zemlje EU nemaju ombudsmana\n“Nekima su mnogo ranije otvarana ta poglavlja, a pričali su nam o ombudsmanu, odnosno o zaštitniku građana, a oni uopšte nemaju zaštitnika građana. Imate neke zemlje i u Evropskoj uniji koje uopšte nemaju zaštitnika građana. A imate neke koje su tobože ispred nas na putu, a i dalje nemaju zaštitnika građana. A nama su solili pamet, kako se odnosimo, šta radimo, iako je bilo jasno da je reč o političkom lideru, a ne o ombudsmanu.”\nSputnjik, 2. 7. 2017. godine\nU intervjuu za Sputnjik predsednik Aleksandar Vučić je, govorivši o odnosu sa Evropskom unijom i narastajućem evroskepticizmu, naznačio kako je EU nekada od nas tražila stvari koje ni oni ne ispunjavaju. Tako su nam na primer tražili da uspostavimo instituciju zaštitnika građana, a neke zemlje članice je ni nemaju, objašnjava predsednik.\nDa bismo ovu činjenicu proverili bila je potrebna samo kratka pretraga na internetu, jer su ovi podaci lako dostupni. Naime, osim nacionalnih ombudsmana, Evropska unija ima i posebnu instituciju evropskog ombudsmana koji deluje u odnosu na evropske organe javne vlasti. Upravo na sajtu ove organizacije pronašli smo podatke i o zaštitnicima građana na nacionalnim nivoima.\nSvih 28 zemalja članica ima instituciju ombudsmana. Među zemljama postoje razlike u organizaciji same institucije pa tako, na primer, u Italiji ne postoji zaštitnik građana zadužen za celu državu, već mreža regionalnih ombudsmana.\nTakođe, sve države kandidati (Albanija, Island, Makedonija, Turska, Crna Gora i Srbija) takođe imaju svoje nacionalne ombudsmane. S obzirom na to da predsednik Vučić u intervjuu napominje i to da neke „države koje su tobože ispred nas i dalje nemaju zaštitnika građana“, zanimljivo je skrenuti pažnju da je institucija ombudsmana uvedena na Islandu 1987, u Albaniji 1999, Crnoj Gori 2003, Turskoj 2012, a u Makedoniji 1997. (prepoznata u zakonu, a konstituisana 2005. godine).\nImajući u vidu da sve zemlje članice kao i zemlje kandidati imaju ombudsmane, izjava predsednika Aleksandra Vučića dobija ocenu kratke noge.\nU srpski pravni sistem institucija zaštitnika građana uvedena je 2005. godine, a prvi zaštitnik građana izabran je 2007. godine. Za prvog ombudsmana postavljen je Saša Janković, upravo onaj na kome je, kako se može zaključiti iz predsednikovog odgovora, Evropska unija toliko insistirala iako se znalo da se “radi o političkom lideru”. Ipak, kao što se da videti, institucija je postojala mnogo pre dolaska Srpske napredne stranke na vlast i na tom mestu je dva mandata bio Janković.\nIpak, kampanja protiv Saše Jankovića započeta je 2015. godine kada su prorežimski tabloidi započeli “aferu pištolj” vadeći iz fioke pravosnažno završen slučaj iz 1993. godine. Tada je, čini se pokrenuta i kampanja protiv same institucije zaštitnika građana, pa se tako uloga ombudsmana umanjivala kako tabloidnim tekstovima, tako i u izjavama najviših zvaničnika.\nOvakav odnos rezultirao je i time da poslednja tri izveštaja zaštitnika građana - za 2016, 2015 i 2014. godinu, Skupština Srbije uopšte nije razmatrala u plenarnoj sednici, iako je na to zakon obavezuje.\nUzevši u obzir sve navedene činjenice, ovakve izjave predsednika Srbije naročito zabrinjavaju iz dva razloga: prvi je jer bespotrebno zarad dnevno-političkih potreba stavlja EU u ulogu nasilnika koji baš i jedino Srbiji nameće odluke koje joj idu na štetu i drugi jer odaju utisak da se i dalje namerno nastavlja sa umanjivanjem uloge zaštitnika građana i to u trenutku kada je u toku izbor novog ombudsmana.\nZaštitnik građana u skoro svim zemljama sveta prepoznat je kao veoma značajna institucija koja ima za cilj da građane zaštiti od neodgovornosti ili neznanja organa javne vlasti, ali i da državnim organima ukaže na moguće greške ili nepravilnosti koje bi trebalo da isprave.\nInstitucija ombudsmana potiče još sa početka 19. veka, kada je nastala u Švedskoj, pa se i tako teško može smatrati novotarijom Evropske unije koja nam je bespotrebno nametnuta.\nOmbudsmanZaštitnik građanaEvropska unijaSaša JankovićAleksandar Vučić\nKsenija Radovanović 06.02.2018.\n"Mi svakako nećemo biti ti koji ćemo ostaviti SNS na vlasti, to je potpuno jasno, o tome govorimo od 2014. do danas."\nU januaru će plata biti 425 evra\nBilo je više ponuda za novogodišnju jelku


Naslovne strane za utorak, 22. mart 2022. godine\nBeta 22. marta 2022. 07:55\nBeogradski dnevni listovi na naslovnim stranama za utorak, 22. mart 2022. godine pišu o situaciji u Ukrajini, dešavanjima u regionu i predizbornim temama.\nALO – Pred današnje zasedanje Saveta za nacionalnu bezbednost, list piše pod naslovom „Simultani udar na Srbiju“. U tekstu „Izrešetan načelnik policije“ o zločinu u Prijedoru u Bosni i Hercegovini.\nBLIC – Rusija bi mogla da proglasi pobedu, piše list pod naslovom „Putin staje posle osvajanja Marijupolja?“. O predsedniku opštine Raška Ignatu Rakitiću list piše: „Rakitić godinama od Kopaonika pravi veliku septičku jamu“.\nVEČERNJE NOVOSTI – O zabrani glasanja za srpski parlament i predsednika u Crnoj Gori i na Kosovu: „Osovina Priština- Podgorica, Srbima brane da glasaju, blate SPC i Beograd“. Panična kupovina i poskupljenja u EU izazvani ratom u Ukrajini „Hleb u Italiji osam evra, Nemci opustošili rafove“.\nDANAS – Brzi voz koji saobraća na liniji od Beograda do Novog Sada nije baš u svemu onakav kakvim ga predstavljaju vlasti „‘Soko’ ide u proseku sto kilometara na sat“, piše list. Naprednjaci želeli da u radno vreme pošalju na miting vaspitačice vršačkog vrtića: „Čarolija“- „Podrška Vučiću ‘radna obaveza'“.\nINFORMER – O borbi za ukrajinski grad list piše: „Rusi sad gadjaju Marijupolj termobaričnim raketama“. „Bajden traži od Erdogana da u Ukrajinu pošalje S-400“, list piše o zahtevu američkog predsednika.\nKURIR – U tekstu „Kijev i Odesa na meti ruskih raketa“ list piše o 26. danu invazije Rusije na Ukrajinu. O posledicama rusko-ukrajinskog sukoba, list navodi „Zbog rata u Ukrajini sve je manje brašna“.\nNOVA – O direktivi vaspitačicama iz Opova, list piše pod naslovom „Svi na Vučićev miting, danas ti je to posao“. Jedan od lidera koalicije Nada, Miloš Jovanović kaže „Čini mi se nemoguća saradnja sa SNS“.\nPOLITIKA – Pod naslovom „Savet za nacionalnu bezbednost o potezima Prištine i Podgorice“ – o dešavanjima uoči izbora u Srbiji. Intervju sa kandidatom za gradonačelnika Beograda liste „Ajmo ljudi“ Duškom Vujoševićem koji kaže „Beogradu je potrebna normalizacija“.\nSRPSKI TELEGRAF – „Vučić: Stalno napadaju crkvu i državu“, list piše o predizbornom skupu Srpske napredne stranke u Kikindi. O novoj bolnici Dedinje dva, u tekstu „Hibridna sala i intenzivna najbolje u Evropi“.


NIJE ŠALA: Ovako vremenske prilike utiču na vaš život : Nadlanu.com\nNIJE ŠALA: Ovako vremenske prilike utiču na vaš život\nObjavljeno 15. maj 2015. / 12:37:02\nKiša i grmljavina donose olakšanje, i to ne samo zato što konačno podižu pritisak nakon teško izdrživog vremena u ciklonu, nego i zato jer je vazduh prepun negativno nabijenih jona. Oni čiste vazduh i popravljaju raspoloženje.\nkako vreme utice na zdravlje\nSTRUČNJACI UPOZORAVAJU: Usamljenost bi mogla da poprimi…\nKOD GRIPA JE DRUGAČIJI: Kovid-19 ima određen redosled…\nOBRATITE PAŽNJU NA SIMPTOME: Kako organizam pokazuje da mu…\nPsihoze su veoma rasprostranjena grupa oboljenja koje predstavljaju veliki problem, kako u pogledu same karakteristike oboljenja, tako i u pogledu nepovoljne prognoze. Kod ovih ljudi je smanjena adaptacija na spoljašnje promene atmosferskih činilaca, što se manifestuje pojavom određenih simptoma. Prodor toplog i vlažnog vazduha sa pojačanim južnim, toplim vetrom dovodi do nastanka psihomotornog nemira, pojačane aktivnosti i agresivnosti. Ovakvi iritativni faktori nadražuju vegetativne centre dovodeći do povećanja krvnog pritiska, napetosti mišića, pojačane refleksne aktivnosti, kao i razdražljivosti. Ovim se pogoršava osnovna bolest tako da pri takvim vremenskim uslovima dolazi do povećanja broja psihotičnih bolesnika i pogoršavanja njihovog stanja. Takođe je primećeno pogoršanje stanja bolesnika pri prelasku sa hladno - vlažnog na hladno - suvo vreme.\nNajveći broj moždanih krvavljenja nastaje kod povišene spoljašnje temperature, relativne vlažnosti iznad 40% i nižeg atmosferskog pritiska (ispod 1010 mbara). Utvrđeno je da preko 80% bolesnika sa povišenim arterijskim pritiskom i glavoboljom oseća tegobe i dva dana pre promene vremena. Poremećaji krvotoka u mozgu- moždani udari javljaju se češće kod osoba preko 50 godine života, a u poslednje vreme sve češće kod mlađih čak i od 30 godina i to naročito kod povećane vlažnosti vazduha, pada temperature i pojačanog vetra, kada su i najčešći moždani udari koji se završavaju fatalno. Smatra se da je za pojavu moždanih udara najopasniji prodor hladnog fronta u letnjim mesecima.\nSunčani dani s niskom vlažnošću vazduha većini ljudi su najugodniji. Ipak, visok vazdušni pritisak koji se najčešće povezuje s vedrim vremenom i još vedrijim raspoloženjem, može izazvati migrene - naročito ako pritisak naglo poraste.\nOluja - kriza za reumatičare\nOluju će prvi osetiti reumatičari. Promene vremenskih uslova su karakteristične kod reumatskih oboljenja. Glavne tegobe ove grupe pacijenata su bol, ukočenost zglobova i mišića, smanjena radna aktivnost i nervna labilnost, što se najčešće javlja pod uticajem frontova, povećanjem vlage i pada atmosferskog pritiska. Ovi bolesnici su pravi predstavnici meteoropata i oni prvi osećaju promenu vremena. Nagle promene vremena, prelazak sa toplo- suvog na hladno- vlažno vreme, toplo- vlažnog na hladno- suvo i toplo- suvog na toplovlažno deluju nepovoljno na ove bolesnike. Zbog toga, meseci u kojima su česte promene vremenskih prilika i česti prodori frontalnih poremećaja, kao maj i jun, na primer, nisu pogodni za ovu grupu ljudi. Slične probleme imaju i ranjenici, kod kojih intenzitet boli zavisi od vremenskih uslova - bol se pojavljuje pri padu atmosferskog pritiska uz istovremeni porast vlažnosti i temperature (tipična situacija prilikom približavanja oluje), a prestaje nakon prolaska oluje.


Rama: Haradinaj laže - BIGportal.ba\nPremijer Albanije Edi Rama rekao je da niko na samitu u Berlinu nije zatražio od kosovskog premijera Ramuša Haradinaja da suspenduje takse, prenosi prištinski list “Koha”.\nPrema Haradinajevim rečima, “ozbiljnu situaciju su stvorili kancelarka Merkel, Makron, premijer Rama, predsednik Tači…svi oni su smatrali da je dobro da takse budu suspendovane na neko vreme kako bi se dala prilika za dijalog”, prenela je RTK.\nRama je, navodi prištinski list, optužio Haradinaja da “još uvek nije shvatio osnovna pravila ljudske komunikacije”, koja su, kako dodaje, “pravila koja, takođe, važe i za lidere – da kada nešto razgovaraju između sebe, to ne komentarišu u javnosti”.\nU pitanju je “laganje da bi neko ispao ‘dobar čovek’ pred svojim narodom”, smatra Rama, prenosi Koha.\nAlbanski premijer tvrdi da je samo “predložio u dva navrata Haradinaju” da prihvati zahtev Merkelove i Makrona da se takse suspenduju na šest ili četiri meseca, da bi se dijalog nastavio, navodi prištinski list.\nPošto je Haradinaj, kaže dalje Rama, javno rekao da je on izvršio veći pritisak da se ukinu takse i od Vučića, njemu onda, kako dodaje, ostaje “da se uteši činjenicom da je posle samita, Vučić bio jednako nezadovoljan kao i Ramuš”, prenela je Koha.


Ostali sportovi - Sportskim događajima obeležen Dan Pančeva\nSportskim događajima obeležen Dan Pančeva\nNapisano u kategoriji Ostali sportovi, 9 novembra, 2014\nOvog vikenda u Pančevu je proslavljen Dan grada, a u tu čast upriličeno je i nekoliko sportskih manifestacija. U subotu je u Narodnoj bašti održana Ulična trka grada Pančeva, 67. po redu. Ovaj tradicionalni sportski događaj okupio je atletičare iz 10 klubova koji su se nadmetali u 22 kategorije.\nTakmičari su bili od predškolskog do srednjoškolskog uzrasta, a najveću pažnju publike privukli su najmlađi učesnici. Ovom trkom je zvanično završena sezona za atletičare Dinama, koji su prethodne nedelje ostvarili najveći uspeh u istoriji kluba, postavši ekipni prvaci Srbije. Otprilike u isto vreme u osnovnoj školi „Jovan Jovanović Zmaj“ odigravao se košarkaški turnir u organizaciji Pokrajinskog sekretarijata za sport i omladinu. Domaćin tog događaja bio je Zlatan Ranković, predsednik Okružnog košarkaskog saveza Pančeva.\nUčestvovale su po tri muške i ženske ekipe: dečaci Tamiša iz Pančeva, Radničkog iz Kovina i Mladosti iz Omoljice i devojčice Tamiša, Kris Krosa i Sloge iz Plandišta. Igralo se svako sa svakim, a najbolji su bili Mladost iz Omoljice i Sloga iz Plandišta. Treći sportski događaj kojim je obeležen Dan Pančeva održan je danas u Hali sportova na Strelištu, a igrao se turnir u malom fudbalu pod nazivom „Kup Pančeva“. U pitanju je tradicionalna manifestacija, koja se treću godinu zaredom održava u našem gradu, a svečano je otvorio gradski većnik zadužen za sport, Aleksandar Farkaš.\nUčestvovali su četiri kluba sa decom starosti do 10 godina: Dinamo, Mundial, Petar Urošev iz Pančeva i Borac iz Starčeva. U polufinalnim duelima slavili su Mundial i Petar Urošev. U borbi za treće mesto Borac je bio bolji od Dinama, a onda je u finalnom meču Mundial savladao ekipu Petar Urošev i osvojio turnir.


Radio Šumadinac > Forum > OPŠTI FORUMI > Sport > Fudbal > UEFA: Stigle zalbe FS Srbije i Albanije, odluka 2. decembra\n14.11.2014 23:51 #1\nUEFA: Stigle žalbe FS Srbije i Albanije, odluka 2. decembra\nBEOGRAD - Evropska fudbalska unija (UEFA) potvrdila je danas da je primila žalbe nacionalnih saveza Srbije i Albanije na izrečene kazne posle prekinute utakmice dveju reprezentacija 14. oktobra u Begradu.\n"Fudbalski savezi Srbije i Albanije žalili su se na odluku Kontrolne, Etičke i Disciplinske komisije UEFA donetu 23. oktobra. Ishod žalbi biće poznat nakon sastanka Apelacione komisije 2. decembra", saopštila je UEFA.\nPrekinutu utakmicu UEFA je registrovala službenim rezultatom 3:0 u korist Srbije, ali je istovremeno srpsku selekciju kaznila oduzimanjem tri boda u kvalifikacijama za prvenstvo Evrope.\nTakođe, Srbija će naredne dve utakmice kao domaćin u kvalifikacijama igrati bez prisustva publike, dok će FŠ, kao i Fudbalski savez Albanije platiti i novčanu kaznu od po 100.000 evra.\nPrvi od dva meča bez prisustva publike Srbija će odigrati večeras u Beogradu, gde od 20.45 sati dočekuje Dansku.\nZadnji Post: 18.12.2013, 21:44\nZadnji Post: 15.12.2013, 14:18\nZadnji Post: 15.12.2013, 10:32\nZadnji Post: 10.12.2013, 05:56


"Strane trupe u Persijskom zalivu uvijek su donosile bol i nesreću" :: Svijet\n22.09.2019. 10:18 ➔ 10:22\nGovoreći na otvaranju vojne parade u Teheranu, Rohani je naveo da će Iran u narednim danima predstaviti plan saradnje priobalnih država s ciljem garantovanja bezbjednosti Persijskog zaliva, Ormuskog moreuza i Omanskog mora.\n"Vaše prisustvo je uvijek donosilo bol i nesreću", rekao je iranski predsjednik obraćajući se "onima koji žele da Iran učine odgovornim" za loše stvari u regionu. Takvima je poručio da "što su dalje od regiona, to je on bezbjedniji".\nOn je ponovio da Iran pruža ruku prijateljstva i bratstva drugim zemljama Zaliva. Prema njegovim riječima, region prolazi osjetljiv trenutak od istorijske važnosti.\nRohani je naveo da će Iran na zasijedanju Generalne skupštine UN predstaviti plan regionalne saradnje koji je nazvao "Nada", s ciljem osiguranja bezbjednosti u Zalivu, Ormuskom moreuzu i Omanskom moru "uz pomoć zemalja regiona", ali nije iznosio detalje.


Opština Novi Bečej Overavanje dokumenata od 1.marta isključivo kod Javnog beležnika\nVi ste ovde: Aktuelno Overavanje dokumenata od 1.marta isključivo kod Javnog beležnika\nOVERAVANJE DOKUMENATA OD 1. MARTA ISKLJUČIVO KOD JAVNOG BELEŽNIKA\nGrađani Srbije od 1. marta svoja dokumenta više ne mogu overavati u opštinama i sudovima, već isključivo kod javnih beležnika.\nPrema Zakonu o overi potpisa, rukopisa i prepisa, koji je usvojen avgusta 2014. godine, predviđeno je da u gradovima i opštinama u kojima nisu imenovani javni beležnici, te poslove nastavljaju da obavljaju osnovni sudovi, sudske jedinice, prijemne kancelarije osnovnih sudova, kao i opštinske uprave.\nU Novom Bečeju kancelarija javnog beležnika nalazi se u ulici Žarka Zrenjanina broj 4, a prema rečima javnog beležnika, Dimitrija Nikolića, kancelarija ima petoro zaposlenih koji su obučeni i osposobljeni za vršenje overa potpisa, prepisa, rukopisa i kopija. O cenama ovih usluga, javni beležnik kaže: „Overa potpisa je 360 dinara, dok je overa kopije 540 dinara. Moram napomenuti da svi građani koji su nešto overavali u sudovima ili u opštinskim upravama bez naknade, odnosno ukoliko pripadaju kategoriji socijalno ugroženih građana, izdržavanih lica ili su školska lica u pitanju, tj. deca, neće plaćati takse na overe ni kod nas.“\nJavni beležnik, Dimitrije Nikolić, objasnio je koje sve vrste dokumenata građani mogu overiti kod notara: „U pitanju su razni ugovori, trenutno najčešće overavamo ugovore o zakupu poljoprivrednog zemljišta, kupoprodajne ugovore za motorna vozila, poklone oružja, zatim tu su sve vrste overe potpisa, saglasnost da dete putuje sa drugim roditeljima u inostranstvo, overe kopija, lične karte, pasoša, svedočanstva, diplome, uverenja i svega ostalog.“\nDanas je zvanično počela kampanja povodom predsedničkih izbora, a kako će funkcionisati overa potpisa birača, koju će, takođe, sada vršiti javni beležnici, objasnio je Nikolić: „Overa potpisa birača se po pravilu vrši u prostorijama organizatora koji prikuplja potpise birača koji svojim potpisima podržavaju nečiju kandidaturu. Do sada imamo dva zahteva podneta za overu, a oba će se održati u prostorijama tih podnosilaca, što znači da izlazimo na lice mesta i overavamo. Naknada je ona koja je propisana zakonom, koja iznosi 50 dinara po potpisu birača, čega smo i mi dužni da se pridržavamo.“\nKancelarija javnog beležnika u Novom Bečeju radi svakog radnog dana o 9 do 17 časova.


ODRŽANA VJEŽBA U BIJELJINSKOJ KASARNI: „Teroristi“ savladani i privedeni /FOTO/ @ InfoBijeljina \nODRŽANA VJEŽBA U BIJELJINSKOJ KASARNI: „Teroristi“ savladani i privedeni /FOTO/\nU Kasarni "Vojvoda Stepa Stepanović" u Bijeljini danas je održana pokazna vježba pripadnika Oružanih snaga BiH i Žandarmerije MUP-a Republike Srpske.\nAsocijacija vojnodiplomatskih predstavnika akreditovanih u BiH posjetila je danas Kasarnu "Vojvoda Stepa Stepanović" u Bijeljini i iskazala zadovoljstvo dostignućima vojnika u proteklih nekoliko godina.\nU ime delegacije, vojni ataše NJemačke pukovnik Kai-Uve Nepel rekao je novinarima da su impresionirani dostignućima pripadnika Oružanih snaga u BiH proteklih nekoliko godina.\nOn je dodao da su vojnici vrlo motivisani i pohvalio njihovo učešće u vojnim misijama u svijetu na održavanju mira i stabilnosti, navodeći primjer Avganistana.\nPukovnik Nepel je za BiH rekao da je jedna od najljepših zemalja u Evropi.\nKomandant Trećeg pješadijskog bataljona i bijeljinske kasarne pukovnik Roberto Gašić rekao je novinarima da su predstavnicima vojno-diplomatskog kora koji su stacionirani u BiH prikazane operativne sposobnosti kojima bataljon raspolaže.\n"Predstavili smo kasarnu u što boljem svjetlu, sve što radimo, kao i tradiciju Vojske Republike Srpske koju baštini Treći bataljon Trećeg Republika Srpska puka", naveo je pukovnik Gašić.\nPrema njegovim riječima, gostima je prikazan rad posluge minobacača 120 milimetara na vatrenom položaju, sposobnosti rada i tehnika alpinizma, kao i reakcije na iznenadni napad terorista na kasarnu, u saradnji sa Ministarstvom unutrašnjih poslova Republike Srpske.\n"Doajen ovoga kora je iz NJemačke, a između ostalog prisutni su predstavnici iz Italije, Bugarske, Belgije, Bjelorusije, Rusije i Srbije, i oni su izrazili zadovoljstvo radom u kasarni, izvedenim prikazom, izgledom vojnika i njihovim ophođenjem, a pozitivno su ocijenili i domaćinstvo i gostoprimstvo grada Bijeljine", rekao je pukovnik Gašić.\nPrilikom izvođenja pokazne vježbe tokom ove posjete korištena je manevarska municija i simulatori eksplozije, što je ranije najavljeno iz kasarne da se javnost ne bi uznemiravala.\nUGLJEVIK - Načelnik opštine Ugljevik Vasilije Perić posjetio je danas voćara i i ...


Novi Toshiba laptop računari Satellite i Satellite Pro NB10 – Personal magazin\nToshiba Evropa GmbH danas je predstavila nove laptop računare Satellite i Satellite Pro NB10 – bogatih karakteristika i bez kompromisa u pogledu prenosivosti, ovi elegatni, lagani i kompaktni laptopi su…\nToshiba Evropa GmbH danas je predstavila nove laptop računare Satellite i Satellite Pro NB10 – bogatih karakteristika i bez kompromisa u pogledu prenosivosti, ovi elegatni, lagani i kompaktni laptopi su veoma jednostavni za upotrebu. Sa kompletnim Windows 8 funkcijama, uključujući opciju ekrana osetljivog na dodir, oba raznovrsna modela predstavljaju dodatnu vrednost – bilo kao isplativi laptop ili pristupačno IT rešenje u školama.\n,,Ovi inventivni laptop računari redefinišu ono što mali, ultra prenosiv i prustupačan PC može da ponudi’’, kaže Adrijan Vazdar, biznis menadžer kompanije Toshiba Evropa GmbH. ,,Satellite NB10 ima funkcionalnost neophodnu za uživanje u konzumiranju i kreiranju sadržaja kao što su stereo zvučnici visokog kvaliteta ili korišćenje tastature u punoj veličini. Satellite Pro NB10 je fleksibilan uređaj za učenje, tako da škole dobijaju sve karakteristike i portove potrebne da đaci nauče da koriste IT uređaje. Bez obzira da li ih roditelji kupuju za dete, nastavnici koriste u radu sa đacima, kao malo poslovno rešenje ili sekundarni uređaj, oba modela nude izuzetnu vrednost za novac od brenda kom mogu da veruju.’’\nElegantan i isplativ mobilni pratilac\nIsplativi i prelepo stilizovani modeli Satellite u srebrnoj i Satellite Pro NB10 u crnoj boji su lagani, što ih čini idealnim pratiocima u pokretu ili produktivnosti u učionici. Displej od 29,5cm (11,6 inča) sa HD rezolucijom omogućava jasan rikaz do najsitnijih detalja, dok tastatura u punoj veličini omogućava lakše kucanje za nesmetan rad i unos podataka. Početne težine od samo 1,3kg1 za kompletnu mobilnost, oba modela su laka za nošenje i upotrebu na bilo kom mestu.\nSa kompletnom funkcionalnošću programa Windows 8 i opcijom ekrana osetljivog na dodir, korisnici imaju sve što im je potrebno za brz i nesmetan rad ili zabavu – kod kuće, u učionici ili u pokretu. Savršeni su za manje prste, tako da deca mogu jednostavno da pritiskaju, prevlače i navigiraju na intuitivnom displeju osetljivom na dodir i tako na potpuno prirodan našin koriste Satellite ili Satellite Pro NB10t.\nSa najnovijim Intel® Celeron® ili Pentium® procesorima, ovi modeli daju izuzetne performanse za lako obavljanje svakodnevnih poslova. Korisnici takođe dobijaju unapređene performanse sa do 4GB memorije i velikim prostorom za skladištenje omiljenih medijskih sadržaja i dokumenata, sa ugrađenim 500GB HDD.\nSveobuhvatna dongle-free konekcija\nUprkos kompaktnoj formi, Satellite NB10 i Satellite Pro NB10 dolaze sa svim potrebnim portovima, tako da nema potrebe za kupovinom dodatnih kablova ili adaptera. VGA i HDMI® port omogućavaju konekciju na eksterne ekrane i projektore, a to olakšava konekciju na televizor ili veći displej – što je posebno korisno pri razmeni sadržaja ili podučavanje grupe đaka. Takođe mogu da se prenose podaci na druge uređaje preko višestrukih USB portova, uključujući jedan USB 3.0 port.\nOpcija Wi-Fi® a/g/b/n omogućava veliku brzinu rada i mnogo brže pretraživanje interneta i preuzimanje dokumenata. Alternativna konekcija je moguća preko LAN porta – a sa ulazom za SD karticu korisnici mogu dodatno da prošire prostor za skladištenje podataka.\nJednostavni za upotrebu i upravljanje\nOvi laptop računari, uvek spremni za rad, jednostavni su za korišćenje i izuzetno zaštićeni. Prostrani i trenutno dostupni HDD, RAM i Wi-Fi modul omogućavaju lako upravljanje, dok EFI BIOS obezbeđuje karakteristike kao što je bezbedno podizanje sistema. Kensington® brava je tu kao dodatna zaštita od krađe a uz trajanje baterije do 4 sata2, laptop računari Satellite NB10 i Satellite Pro NB10 mogu da se koriste na bilo kom mestu.\nToshiba Satellite NB10 i Satellite Pro NB10 će biti dostupni u Evropi u četvrtom kvartalu 2013. godine.\nToshiba Satellite NB10/NB10t i Satellite Pro NB10/NB10t:\nHD (1366 x768) LED displej od 29,5cm (11,6 inča) sa kapacitivnim ekranom osetljivim na dodir za rad svih 10 prstiju (opciono)\nIntel® Celeron® N2810 ili Intel® Pentium® N3510 procesori\ndo 4GB DDR3L RAM\nkonekcija: 1x USB 3.0, 2x USB 2.0, 1x VGA, 1x HDMI®, SD/SDHC slot, kombo port sa ulazom za mikrofon/izlazom za slušalice, Ethernet LAN, Wireless LAN, Bluetooth® 4.0 i b/g/n ili a/b/g/n WiFi®\nstereo zvučnici visokog kvaliteta sa funkcijom DTS® Studio Sound™\nHD veb kamera sa stereo mikrofonom\nSatellite NB10/NB10t – srebrna\ntežina: od 1,3kg2\nNB10 – 284 x 208,6 x 13,8 – 21,5mm\nNB10t – 284 x 208,6 x 13,8 – 25.1mm\nNovi Toshiba laptop računari Satellite i Satellite Pro NB10 was last modified: September 9th, 2013 by Redakcija\nlaptoplaptop računariSatellite Pro NB10ToshibaToshiba laptopToshiba SatelliteWindows 8


index > Krediti > Krediti za privredu > Subvencionisani Krediti\nSubvencionisani krediti su namenjeni privredi za odrzanje likvidnosti, finansiranje trajnih obrtnih sredstava i izvoznih poslova, za investicije i namensku industriju. Da bi ublazila negativne efekte krize, podstakla domacu proizvodnju i potraznju kao i povecala kupovnu moc gradjana, Vlada Srbije planira u budzetu odredjena sredstva za odobravanje subvencionisanih kredita privredi i gradjanima. Ovi krediti su sa povoljnijom kamatnom stopom pa su veoma atraktivni za klijente.\nPoslovne banke, nakon sto potpisu ugovor sa Vladomom Srbije o odobravanju kredita sa subvencionisanim kamatnim stopama, ovu vrstu kredita mogu da uvrste u svoju ponudu kojim se klijentima omogucava da na brz i jednostavan nacin obezbede finansijsku podrsku uz povoljne kamatne stope kroz subvencionisane kredite. Subvencionisani krediti mogu da budu: krediti za likvidnost, nabavku trajnih obrtnih sredstva, za izvozne poslove, investicije, kao i za reprogram postojecih kredita kod iste banke, ukoliko kasnjenje nije duze od 60 dana (osim u slucaju subvencionisanih kredita za investicije i u dinarima).\nSubvencionisani krediti su namenjeni svim privrednim subjektima. U zavisnosti o kom privrednom subjektu je rec zavisi i visina kredita tako da maksimalni iznos za preduzetnike iznosi 3 miliona dinara, za mala preduzeća 10 miliona dinara, za srednja preduzeća je 80 miliona, za izvozne poslove 200 miliona dinara ili 200 miliona dinara sa valutnom klauzulom, i za velika preduzeća 300 miliona, odnosno za izvoz 800 miliona ili 800 miliona dinara sa valutnom klauzulom. Krediti se odobravaju na 12 meseci, po kamatnoj stopi od 4,4 % na godišnjem nivou.\nMalim privrednicima i preduzetnicima na raspolaganju su krediti za odrzavanje likvidnosti i finansiranje trajnih obrtnih sredstava u dinarima, sa rokom otplate do 12 meseci i kamatnom stopom u visini referentne kamatne stope NBS, kao i kredit za investicije sa rokom otplate do 5 godina, uz grejs period do 12 meseci. Ovi krediti se odobravaju uz primenu valutne klauzule, po kamatnoj stopi koja je definisana tarifom banke.\nVelikim privrednim subjektima, banka odobrava kredite za finansiranje tekuce likvidnosti i izvoznih poslova na rok od godinu dana, uz grejs period do 11 meseci; odnosno kredit za finansiranje investicija, na rok od 5 godina uz grejs period od 12 meseci. Subvencionisana kamatna stopa iznosi 4,40% na godisnjem nivou za kredite za finansiranje izvoznih poslova, odnosno do visine referentne kamatne stope NBS za kredite namenjene finansiranju tekuce likvidnosti. Kamatna stopa za investicione kredite se razlikuje i odredjena je tarifom Banke.\nIskustva iz prethodnih godina pokazuju da je ovaj vid kreditiranja znacajno pomogao privredi u resavanju problema likvidnosti. Imajuci u vidu pozitivne efekte subvencionisanog kreditiranja na domacu privredu, poslovne banke aktivno ucestvuje u njemu i na taj nacin podrzavaju svoje klijente kako u prevazilazenju aktuelnih poteskoca,i tako i u buducim investicionim poduhvatima.


Nemački izvoz u aprilu pao za skoro četvrtinu\n9. juni/lipanj, 2020.\nProtest protiv rasizma, Frankfurt, 3 juni 2020.\nNemački izvoz opao je u aprilu za skoro četvrtinu u poređenju sa martom mesecom pod uticajem pandemije korona virusa zbog čega su zemlje koje kupuju nemačku robu smanjile potražnju, pokazali su danas podaci Saveznog zavoda za statistiku, javlja AP.\nPodaci zavoda za statistiku stigli su posle podataka iz aprila o padu tražnje i industrijske proizvodnje u najjačoj evropskoj ekonomiji, kada su najavljena očekivanja velikog ekonomskog pada u drugom kvartalu.\nIzvoz je u aprilu pao za 24 odsto posle pada od 11,7 odsto u martu, mesecu kada su evropske zemlje, uključujući Nemačku, počele da se zatvaraju.\nGodišnje gledano, izvoz je u aprilu pao za 31,1 odsto, što je najveći pad od 1950. godine.\nNemački ministar: Moguće gore ekonomsko stanje od prognoziranog\nNajviše je opao izvoz u Francusku (48,3 odsto), Italiju (40,1 odsto) i SAD (35,8 odsto), dok je izvoz u Kinu manji za samo 12,6 odsto.\nNemački uvoz je u aprilu manji 16,5 odsto u poređenju sa prethodnim mesecem kada je pad bio pet odsto.\nZatvaranje Nemačke bilo je manje ozbiljno u odnosu na Italiju, Španiju i Francusku, i fabrike nisu prestajale da rade, ali kompanije su u velikoj meri zaustavile proizvodnju u nekim oblastima i lanci snabdevanja su bili poremećeni.\nNemačka je 20. aprila počela da ublažava ograničenja za građane i od tada se proces ubrzao, međutim, nemačka ekonomija je ušla u recesiju u prvom kvartalu, kada je pala za 2,2 odsto, a očekuje se da će se produbiti u tekućem kvartalu.\nNemačka će izgubiti skoro 100 milijardi evra prihoda od poreza


U Umetničkoj galeriji: Izložba slika i keramika iz zbirke Olge Vujadinović – Blažek – KRUŠEVAC.LINK\nOvde si trenutno: Home / KULTURA / U Umetničkoj galeriji: Izložba slika i keramika iz zbirke Olge Vujadinović – Blažek\nU Umetničkoj galeriji u četvrtak, 17. maja 2018.godine, biće otvorena izložba radova iz poklon zbirke Olge Vujadinović – Blažek.\nIzložba predstavlja poklon koji je Olga Vujadinović Blažek, jedna od naših najboljih keramičarki i istaknuta slikarka, darovala zbirci Umetničke galerije Narodnog muzeja i rodnom Кruševcu 2012. godine i obuhvata 9 slika i 5 keramika. Sastavni deo zbirke čini i dokumentacija (katalozi, plakati, štampa, fotografija) sa dragocenim skicama kao osnovama za izradu keramike. Кroz zastupljena dela i materijal izložba nastoji da predstavi Olgu Vujadinović Blažek kao keramičarku, slikarku i glumicu, i upozna sa stvaralaštvom koje je na poseban način spajalo tradiciju i savremenost. Takođe je, i pokušaj da se na osnovu dela koja se nalaze u zbirci obnovi sećanje na njen rad, ali i omogući upotpunjavanje shvatanja o stvaralaštvu Olge Vujadinović Blažek i njegovo dalje sagledavanje.\nКeramika koju je Olga Vujadinović Blažek poklonila Кruševcu najvećim delom predstavljena je bila na poslednjoj samostalnoj izložbi keramike koju je priredila novembra 1969. godine u Muzeju primenjenih u metnosti u Beogradu. Zajedno sa onim izlaganim od prve samostalne izložbe 1962. godine na najbolji način predstavlja keramiku stvorenu na grnčarskom kolu, osnovnim sredstvima, koristeći zemlju, prirodnu boju i vatru, u koju je unela spoj umešnosti izvođenja i bogatstvo mašte, koja je ponikla na spoju arhetipskog, tradicionalnog i savremenog.\nOlga Vujadinović Blažek je rođena 1936. godine u Кruševcu, a preminula je 2015. u Rijeci.\nPriredila je samostalne izložbe keramike u Beogradu 1962, 1964, 1969. Muzej primenjenih umetnosti, 1965. Atelje 212, Кlub mladih arhitekata, 1966. u Nišu, Centar za kulturu, 1974. u Aranđelovcu, u okkviru manifestacije Mermer i zvuci. Slike je predstavljala 1967. u Beogradu, Dom omladine, i u Breši, Italija, Galerija Minotauro. Učestvovala je na svetskoj izložbi keramike u Pragu, 1962, na međunarodnoj izložbi keramike u Marseju, Francuska, 1965, na internacionalnoj izložbi – Faenca (Italija) 1964. 1965. 1966. godine. Dela su joj bila zastupljena na izložbama koje su predstavljale jugoslovensku i srpsku keramiku i primenjenu umetnost u zemlji i inostranstvu, Norveška, Finska Danska, Ženeva, Moskva, Lenjingrad, Riga, Talin…\nDela Olge Vujadinović Blažek se nalaze u Muzeju primenjenih umetnosti u Beogradu, Narodnom muzeju u Aranđelovcu, Umetničkoj galeriji „Nadežda Petrović“ Čačak,,Umetnička galerija Narodnog muzeja Кruševac, i brojnim privatnim kolekcijama u zemlji i inostranstvu.\nIzložba će biti otvorena u okviru manifestacije „Muzeji za 10“ i tokom evropske „Noći muzeja“ kojima učestvuje svojim programima i Narodni muzej Кruševac.\nTag izložba Olga Vujadinović – Blažek